Potpisan Protokol o saradnji i postupanju u slučajevima nasilja nad ženama i u porodici – Milovan Cicko Bjelica\nPotpisan Protokol o saradnji i postupanju u slučajevima nasilja nad ženama i u porodici\nPredstavnice nevladine organizacije Udruženje žena „MOST“ iz Višegrada i načelnik opštine Sokolac Milovan Bjelica potpisali su danas Protokol o saradnji i pristupanju u slučajevima nasilja nad ženama i u porodici. Svrha ovog protokola je uspostavljanje modela saradnje subjekata zaštite i postupanja kao i drugih relevantnih činilaca u opštini Sokolac radi efikasnog ostvarivanja i sprovođenja zaštite žrtava nasilja nad ženama i u porodici.\n-Naše Udruženje ima dugogodišnju saradnju sa opštinom Sokolac. Povod današnje posjete bio je potpisivanje protokola o saradnji i postupanju uslučaju nasilja nad ženama na području ove lokalne zajednice. Opština Sokolac je 2013. godine potpisala prvi protokol o saradnji, međutim Bosna i Hercegovina je ratifikovala Instanbulsku konvenciju, tako da su protokoli morali da se usaglase sa ovim dokumentom. Mi smo protekle dvije godine radili na uvezivanju subjekata u zaštiti, tako da smo pored opštine Sokolac imali saradnju i sa drugim institucijama od značaja u Sokocu, a to je rezultiralo ovim lokalnim protkolom, istakla je Bosa Miletić predstavnica Udruženja „MOST“.\nNačelnik opštine Sokolac rekao je za potpisivanje današnjeg protokola, da je to jedna od aktivnosti koje su obavezne jer je Bosna i Hercegovina potpisnica Instanbulske konvencije.\n– Konvencija potpisuje da je nasilje nad ženama kršenje osnovnih ljudskih prava i oblika diskriminacije žena, te da je sveobuhvatan pregled zakonskih i drugih mjera koje države članice treba da preduzmu u cilju potpune i efikasne zaštite žrtava svih oblika nasilja nad ženama. Ova konvencija je prvi i jedini pravno obavezujući dokument u oblasti nasilja nad ženama i nasilja u porodici usvojen na nivou Savjeta Evrope. Svrha protokola je otkrivanje slučajeva nasilja, pokretanje postupka za izricanje mjera zaštite i sankcionisanja počinioca, zastavljanje nasilja i očuvanje bezbjednosti žrtve, pravovremeno postupanje u skladu sa stepenom ugroženosti žrtve nasilja, uvažavanje i očuvanje dostojanstva i privatnost žrtve, zajedničko koordinisano djelovanje subjekata, formiranje jedinstvene baze podataka, zajedničko unapređenje prakse, znanja i vještina koje doprinose zaštiti žrtava i suzbijanju nasilja nad ženama, rekao je Bjelica.\nBjelica je dodao da je protokol ozbiljan dokument koji su pored opštine Sokolac potpisale i neke od najznačajnijih ustanova na području ove lokalne zajednice, te da je dužnost svih subjekata potpisnika da upozna zaposlene o odredbama ovog Protokola i obavjesti ih o preuzetim obavezama.\nPotpisivanju protokola sa Udruženjem žena „MOST“ pristupili su i Ustanova za predškolsko vaspitanje i obrazovanje Sokolac, JU Centra za socijalni rad, Srednjoškolski centar Vasilije Ostroški, Osnovna škola Sokolac, Osnovni sud Sokolac, Dom zdravlja „Dr Ljubomir Ćeranić“ i Policijska stanica.\nMB\t2019-01-23T09:45:30+02:00\t22.01.2019.|


petak, 08 jun 2018 07:30\nCilj projekta je pomoć osobama sa invaliditetom i deci sa posebnim potrebama i njihovim porodicama. Projektom je predviđeno da 10 domaćica i 10 domaćina, hausmajstora, rade sve potrebne poslove u kući, održavanje okućnice i sitnije popravke.\nOvu uslugu su domaćini i domaćice pružali u 45 porodica tokom deset meseci implementacije projekata.\n- Opština Plandište realizovala je više projekata koji su pružali usluge staračkim domaćinstvima, ali ovo je prvi projekat koji je namenjen osobama sa inaliditetom i njihovim porodicama – istakla je načelnica za društvene delatnosti, Olga Dimitrovski.\nZamenik predsednik opštine Plandište, Goran Donevski je govorio o značaju ovakvih i sličnih projekata i potrebi da ih i u narednom periodu bude, jer je strukura stanovništva opštine Plandište takva da su ovi projekti neophodni.\nOpština Plandištre će svakako podržati ovakve projekte, kojima se pomaže korisnicima projekta, ali i ovim izvrsnim domaćicama i domaćinama koji su požrtvovano radili sa korisnicima i bez kojih svakako ovaj projekat ne bi bio realizovan.\nDirektorka Centra za socijalni rad, Đurđevka Tafra zahvalila je svim zaposlenima na implementaciji projekta i istakla da je Cenar zahvaljujući ovom projektu otkrio starije osobe sa invaliditetom za koje nije znao da postoje i kojima je zahvaljujući projektu sada pružena adekvatna pomoć i nega.\nViše vesti iz ove kategorije: « Uspešno održani 13. Susreti rodbine i prijatelja Zlatni kotlić i Dani ribara u Plandištu »


FRIDOM HAUS: I Savamala "potopila" srpsku demokratiju - Bizlife.rs\nFRIDOM HAUS: I Savamala “potopila” srpsku demokratiju\n16:36 Beograd, 04/04/2017\nStepen demokratskog razvoja Srbije pao je na najniži nivo od 2005. godine, uprkos napretku u procesu evropskih integracija, ocenjeno je u najnovijem izveštaju organizacije Fridom haus (Freedom House).\n“Takođe je značajan bio specifičan incident u kojem je vladavina prava bila efektivno suspendovana kako bi bilo omogućeno rušenje privatnog vlasništva i napravljen prostor za projekat za razvoj nekretnina koji ima podršku vlade”, navodi se u izveštaju Fridom hausa.\nFridom haus ocenjuje da je Vlada Srbije uspela u naporima da stabilizuje javne finansije i primeni program fiskalne konsolidacije, kao i da ostvari ekonomski razvoj bolji od očekivanog. Takođe je otvorila četiri poglavlja u pregovorima s EU i ostvarila napredak, iako spor, u pregovorima s Prištinom.\nVučić o slučaju Agrokor i protestima u Beogradu\nPremijer Aleksandar Vučić boravi u Mostaru gde je izrazio bojazan da će “Agrokor” biti veoma teška tema, ne samo u Hrvatskoj i\nsloboda Srbija fridom haus demokratija izvestaj\nŠta bi mladi i uspešni prvo promenili u Srbiji da mogu? (VIDEO)


Isplata penzija za decembar 2021. - Dan u Beogradu\nNaslovna » BG servis » Isplata penzija za decembar 2021.\nIsplata penzija (foto: Jack Finnigan / Unsplash)\nIsplata penzija za decembar 2021.\nAh Neša 23. decembar 2021. BG servis 1 komentar\nIsplata penzija za decembar 2021. iz jednog dela za korisnike PIO fonda organizuje se od srede, 5. januara 2022, za sve kategorije penzionera.\nZa penzionere koji su u kategoriji „Zaposleni“ isplata penzija za decembar 2021. biće u\nutorak, 11. januar 2022. preko tekućih računa, na kućne adrese i na šalterima pošta.\nZa penzionere u kategoriji „Samostalne delatnosti“ isplata penzija za decembar 2021. je u:\nsredu, 5. januara 2022. preko tekućih računa, na kućne adrese i na šalterima pošta.\nZa penzionere u kategorijama „Poljoprivredni“ i „Vojni„, penzije za decembar 2021. će biti isplaćene:\nu četvrtak, 6. januara 2022. preko tekućih računa, na kućne adrese i na šalterima pošta.\nNajavljeno je da će tokom februara 2022. godine penzionerima biti isplaćeno još po 20.000 dinara.\nIz PIO fonda saopštavaju da su penzije za novembar 2021. za penzionere u bivšim republikama SFRJ isplaćene 10. decembra 2021.\nNajavljeno je i povećanje penzija za 5,5% od 1. januara 2022. godine.\nPrethodni Sahrane i kremacije u Beogradu, 24. decembar 2021.\nSledeći Gala doček Nove godine 2022: Hotel Falkensteiner\n5. јануара 2022. at 15:02\nObjavljeno je i ovde piše za sve kategorije penzionera ,5.januara ,penzije.U daljem tekstu piše po kategorijama.PIO ,budite jasniji.


Velika konjukcija Jupitera i Saturna u Vodoliji 21. decembra 2020. Ova 3 znaka su žrtve kosmičkog poravnanja kakav nije viđen u poslednjih 800 godina | Astrosudbina\nNaslovna ASTRO Velika konjukcija Jupitera i Saturna u Vodoliji 21. decembra 2020. Ova 3...\nVelika konjukcija Jupitera i Saturna u Vodoliji 21. decembra 2020. Velika konjunkcija je redak i poseban astrološki događaj koji se javlja najčešće jednom u 20 godina. Podrazumeva susret Jupitera i Saturna u jednom horoskopskom znaku.\nTokom proteklih 200 godina, Velika konjukcija se gotovo uvek pojavljivala u zemljanim znacima, ali sada, 21. decembra 2020, Jupiter i Saturn će se poravnati u znaku Vodolije. Ovaj događaj je toliko redak, da se prethodni put dogodio još u Srednjem veku, pre 800 godina, piše LUFTIKA.\nEvo šta velika konjukcija Jupitera i Saturna u Vodoliji 21. decembra 2020. donosi sledećim Znakovima\nMESEČNI HOROSKOP ZA JANUAR 2021. GODINE: Bika očekuje pojačana energija ljubavi, a Lav postiže sve\nkonjukcija Jupiter Saturn\nPrethodni tekstNedeljni horoskop od 7. DO 13. decembra 2020. Nesporazumi, neugodni razgovori i vrlo čudna dešavanja koja Neptun, vladar iluzije može doneti.\nSledeći tekstDnevni horoskop za 10. decembar 2020. Škorpija usamljena, Strelac zadovoljan, Jarac voljen, Vodolija u konfliktu sa nadređenima, Riba ambiciozna


Gradsko veće usvojilo novu sistematizaciju u Gradskoj upravi - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Gradsko veće usvojilo novu sistematizaciju u Gradskoj upravi\nGradsko veće usvojilo novu sistematizaciju u Gradskoj upravi\nsubota, 02 maj 2015 09:12\tKragujevac.rs\nGradsko veće, saglasilo se sa novom sistematizacijom u Gradskoj upravi, koja predviđa 13 uprava, umesto nekadašnje tri. Novom sistematizacijom predviđeno je 700 radnih mesta, ali i prostor da neki od deficitarnih kadrova budu angažovani u Gradskoj upravi.\nNovom sistematizacijom predviđeno je mnogo manje izvršilačkih mesta nego što je to bilo u okviru prethodne sistematizacije. Nekada je u okviru tri uprave bilo sistematizovano 1012 radnih mesta, a ovom novom sistematizacijom 700.\nGradska uprava je umanjena u poslednjih mesec dana za 120 zaposlenih. Nove uprave nameću načelnicima uprava i zaposlenima potpuno novi sistem rada. Biće im potrebno vremena da se prilagode svemu tome, tako da ćemo nakon toga videti koliko smo dobro procenili ovu sistematizaciju - kaže gradonačelnik, Radomir Nikolić. Prema njegovim rečima, sa modernizacijom gradske uprave steći će se uslovi za donošenje novih sistematizacija čime ćemo verovatno ići na dalje smanjenje broja zaposlenih. Za sada je planirana sistematizacija koja odgovara trenutnom broju zaposlenih u Gradskoj upravi. Međutim, ostavljen je i prostor da se neki od zaposlenih kojima ugovori o radu nisu produženi, vrate u Gradsku upravu.\nMeđu njima je bio veliki broj stručnih ljudi, sa licencama i položenim stručnim ispitima koji su obavljali ozbiljne funkcije u Gradskoj upravi. Odlukom Skupštine grada, nismo produžili njihova rešenja, svima je radni odnos je raskinut. Postoji očigledna potreba u Gradskoj upravi da se pojedini od njih vrate na posao, pošto postoji deficit kod određenih zanimanja. Međutim, to ćemo da procenimo u nekom narednom periodu i oni će sigurno imati prednost - kaže Nikolić. Gradsko veće dalo je saglasnost na zaključenje ugovora o pružanju usluga održavanja higijene u prostorijama Gradske uprave i menih zajednica između grada Kragujevca i Društva za uslužnu delatnost “Ful čisto“ iz Čačka koje je izabrano putem postupka otvorene javne nabavke. Vrednost ovog ugovora je 8 532 800 dinara sa uračunatim PDV-om. Za šestoro radnika “Niskogradnje“ koji su stekli uslov za odlazak u penziju, Gradsko veće je odobrilo sredstva u iznosu 1 250 000 dinara koja će biti upotrebljena za povezivanje radnog staža ovih radnika kako bi im bilo omogućeno da odu u penziju. Usvojen je i predlog o izmenama Odluke o parametrima i kriterijumima za utvrđivanje prava i obračuna plata, dodataka na plate, naknadama i ostalim primanjima zaposlenih u Gradskoj upravi, stručnim i posebnim službama organa grada.\nNa poslednjoj sednici, usvojeni su i izveštaji o radu za prošlu i planovi za ovu godinu “Apoteka Kragujevac“, Doma zdravlja, Zavoda za hitnu medicinsku pomoć i Zavoda za stomatologiju.


Kozmetički studio Zen - DL Dioriti Vagheggi\nDL Dioriti Vagheggi\nProfesionalni tretman za mršavljenje, učvršćivanje i anti-celulitno djelovanje\nStimulirano i njegovano tijelo izgleda i osjeća se mlađe: priroda i tehnologija u kombinaciji garantiraju maksimalnu učinkovitost u obnavljanju, kompaktnosti, zategnutosti i elastičnosti kože. Minerali Diorite, iz stijene magme, oslobađaju svu energiju vulkana, te remineraliziraju tkivo kože. Skup aktivnih sastojaka bori se protiv masnih naslaga i celulita, te oblikuju tijelo.\nNova smjernica za prestižne kozmetičke salone “diorite masaža” tehnika je koja pruža luksuznu i učinkovitu stimulaciju za vašu kožu. Sofisticirani masažni potezi inspirirani drevnim istočnjačkim znanjima rezultiraju novim oblikovanjem tijela; toplina zemlje smanjuje napetost i opušta zglobove.\nU ovome tretmanu će Vas oduševiti neobični postupak izvođenja tretmana,količina preparata a naročito kada zajednički napravimo dva vulkanska kamena od stijene magme koja će izvući toplinu Vašega tijela kako bi je iskoristili za intenzivnu masažu kamenjem i na taj način postigli zavidne rezultate na Vašem tijelu.\nZa one koji trebaju snažno djelovanje u borbi protiv masnih naslaga,celulita i tonusa kože.


Održana 4. redovna Skupština FONOGRAM-a - Udruženje za zaštitu prava proizvođača fonograma „FONOGRAM“\nUdruženje za zaštitu prava proizvođača fonograma „FONOGRAM“ > VIJESTI > news > Održana 4. redovna Skupština FONOGRAM-a\nU kongresnoj sali hotela “Europe” u Sarajevu jučer je održana Skupština Udruženja za zaštitu prava proizvođača fonograma “FONOGRAM”.\nSkupštini je prisustvovalo 15 članova iz cijele Bosne i Hercegovine.\nNa dnevnom redu sjednice, između ostalog, našlo se usvajanje sljedećih dokumenata: Godišnjeg izvještaja za 2016. godinu, Godišnjeg plana i programa rada i finansijskog plana za 2018. godinu, seta pravilnika, aktiviranje fonda za kulturne i socijalne namjene.\nPredsjednica Skupštine FONOGRAM-a, Svjetlana Guja, u uvodnoj riječi istakla je da FONOGRAM iz dana u dan bilježi sve značajnije rezultate poslovanja, kao i značajan rast kako na domaćem tako i na međunarodnom planu.\nIzvještaj o radu Stručne službe FONOGRAM-a u 2016. godini Skupštini je podnijela direktorica Amra Škaljo, koja se zahvalila članovima Skupštine na dolasku, te istakla da je protekla godina bila izuzetno uspješna poslovna godina za FONOGRAM. Direktorica Škaljo je podnijela i izvještaj Stručne službe FONOGRAM-a o aktivnostima vezanim za nabavku software-a i formiranja baze podataka za potrebe raspodjele pripadajućih naknada članovima FONOGRAM-a, te istakla da je to i najznačajnija investicija u protekloj godini.\nSkupština je usvojila sve predložene dokumente te donijela odluku o formiranju fonda za kulturne i socijalne namjene i uz to odluku o visini sredstava za kulturne i socijalne namjene za 2017. godinu, odluku o načinu rješavanja sporova sa korisnicima koji ne ispunjavaju svoje obaveze prema ovoj kolektivnoj organizaciji, kao i odluku o podržavanju inicijative da FONOGRAM bude domaćin 9. regionalne konferencije proizvođača fonograma, što bi bilo od velikog značaja za dalji rad.\nTokom dvosatnog trajanja Skupštine razvila se konstruktivna i kvalitetna diskusija, što su potvrdili i svi članovi Skupštine.


Volkwagen bi novi Passat mogao da proizvodi u Slovačkoj umesto Turske - Auto Republika\nVolkwagen bi novi Passat mogao da proizvodi u Slovačkoj umesto Turske\nVolkswagen grupa bi mogla da donese odluku da ubuduće Passat proizvodi u Slovačkoj a ne u novoj fabrici u Turskoj.\nNadzorni odbor VW-a treba da se sastane ove nedelje i odluči da li će ići dalje s planiranom investicijom u novi proizvodni pogon, vrednom 1,3 milijarde evra.\nVW treba da donese odluku brzo, jer kompanija želi da fabrika bude operativna do oktobra 2022., kada će se pogon u Emdenu, gde se prozvodi aktuelni model, u potpunosti prebaciti na proizvodnju električnih modela.\nJedna od solucija koje se razmatraju je da se proizvodnja Passata prebaci u veliku Volkswagenovu fabriku u Slovačkoj, piše nemački Automobilwoche.\nTamo se proizvode veliki VW Touareg i Audi Q7, kao i „mališani“ VW Up!, Seat Mii i Škoda Citigo. Proizvodnja „deminutiv“ modela će biti postepeno ukinuta zbog slabije potražnje, što će osloboditi kapacitete fabrike.\nČlan nadzornog odbora Volkswagena, Štefan Vajl, premijer Donje Saksonije, rekao je da se protivi tome da Turska bude lokacija za novu fabriku. Ova pokrajina, gde se nalazi sedište Volkswagena, veoma je uticajna u konglomeratu, a ujedno poseduje značajan udeo od 20 odsto.\nKao što je poznato, VW je odabrao Manisu, 40 kilometara severoistočno od Izmira, za lokaciju novog proizvodnog pogona. Prvobitni plan je bio da se tu proizvodi nova generacija Passata i sestrinske Škode Superb, s maksimalnim godišnjim kapacitetom od 300.000 vozila.\nBugarska, Rumunija i Srbija još uvek gaje nade da će ih VW vratiti na skraćenu listu kandidata.\nMeđutim, kako kažu izvori Automobilwochea, VW je već odlučio da deo proizvodnje Karoqa premesti u Bratislavu. Kompanija je takođe razmatrala da iskoristi novu fabriku u Turskoj za proizvodnju češkog SUV-a, da bi se smanjilo opterećenje s pogona u Češkoj.\ntags: češka karoq passat slovačka srbija turska volkswagen\nprevious Limuzine kao simbol bunta protiv SUV/krosovera\nnext Fiat Chrysler Automobiles i PSA grupa u pregovorima oko spajanja\nKompaniji Robert Bosch naloženo da preda svu elektronsku poštu povezanu sa “dizelgejtom”\nNovi šef Audija insistira na većoj produktivnosti zaposlenih\n26/12/2018 - 08:10\nPotpisivanje sporazuma o pripajanju FCA i PSA najkasnije do kraja godine


Na sastanku je rečeno da bi time bila time sprečena dalja šteta koju trpi energetski sektor, ali i svi građani, saopšteno je iz kabineta ministra spoljne trgovine i ekonomskih odnosa u Savetu ministara u tehničkom mandatu. U saopštenju se navodi da je zakon o električnoj energiji i gasu odavno pripremljen i u potpunosti usklađen sa evropskim standardima, a saglasnost su dale i Energetska zajednica i Evropska komisija.\n– Previše vremena gubimo i previše štete trpimo čekajući usaglašavanje entiteta. Vlada Republike Srpske nedavno je dala svoje pozitivno mišljenje, ali sada čekamo Federaciju BiH, koja je negativno mišljenje dala još 2017. godine i od tada je celi proces zakočen – istakao je Šarović.\nPrema njegovim rečima, osim mogućnosti novih sankcija Energetske zajednice, ovaj zakon je važan i zbog toga što je postojeći Zakon o električnoj energiji iz 2002. godine zastario i kao takav predstavlja prepreku razvoju energetskog sektora.\n– Osim toga, ostajemo bez znatnih sredstava koja su namenjena BiH putem različitih projekata – naveo je Šarović, koji procenjuje da BiH neusvajanjem zakonodavstva u oblasti električne energije i gasa gubi nekoliko desetina miliona evra.\nNa sastanku je dogovoreno da USAID u narednom periodu aktivno radi na pružanju podrške u usaglašavanju zakona sa entitetskim vladama, kako bi se, kako je istaknuto, “otkočio” čitav proces, a time i unapredila konkurentnost ovog sektora i ispunile preuzete obaveze prema Energetskoj zajednici, prenosi Srpskainfo.\nIz USAID su najavili da će fokus svoga rada u narednom periodu usmeriti na dalji razvoj sektora prirodnog gasa, energetske efikasnosti kao i na stvaranje tržišta električne energije, navodi se u saopštenju. Posebna pažnja u narednom periodu biće usmerena i na podršku investiranju u sektor energetike, unapređenjem i pojednostavljenjem izdavanja potrebnih dozvola jer, kako je zaključeno, “energetski sektor ima sve potencijale i mogućnosti da bude najzdraviji deo ekonomije BiH”.


22.07.2021 | Život\nFoto: Nišville promo / menadžment Gorana Bregovića\nU drugom delu koncerta pridružiće im se njegov „Orkestar za svadbe i sahrane“. Goran Bregović će prvi put obići Spomenik Šabanu Bajramoviću, za čije je podizanje 2010. godine – bio prvi donator, najavljeno je iz Nišvilla.\n“Goran Bregović je sigurno jedan od najomiljenijh, a istovremeno i najkuđeniji muzičar sa ovih prostora. Ali, kako činjenice govore - on je sigurno najuspešniji umetnik sa područja Balkana na polju muzike u svetskim okvirima”, saopštili su organizatori Nišville džez festivala.\n- Veoma je mali broj muzičara koji su uspeli da razviju umetnost takve amplitude koja koherentno meša tako veliku raznolikost stilova i tehnika, ne gubeći pri tom svoj identitet. Bregovićev komad se može prepoznati već na prvom saslušanju i čini se da se obraća čitavoj planeti - bez razlika koje nameću rasa, pol, godište ili religija. Ako se postavlja pitanje šta je Bregović: Savremeni kompozitor, tradicionalni muzičar ili rok zvezda, on nije morao da bira - uzeo je sve i stvorio muziku koja je istovremeno univerzalna i nepogrešivo njegova.\nAkcije Džedajskog pokreta za decu bez roditeljskog staranja\nVučić: Treba očuvati mir i raditi na ekonomiji\nVučić sa decom sportistima, polaznicima kampa "Srbija te zove"\nLeto 2021. - turistička ponuda\nNajava Motojet škole u Šidu


GIZ ulaže milion eura u teže zapošljive kategorije › Made-in-Germany.rs\nU okviru projekta „Inicijativa za inkluziju 3″, nemačka Organizacija za međunarodnu saradnju (GIZ) i Stalna konferencija gradova i opština (SKGO) raspisali su konkurs za izbor 10 lokalnih samouprava koje će podržati u realizaciji projekata inovativnih i održivih rešenja za zapošljavanje teže zapošljivih kategorija stanovništva.\nPoziv za podnošenje predloga projekata se nalazi na sajtu SKGO, a konkurs će trajati do 5. maja. Ukupan fond koji je na raspolaganju iznosi milion eura, a maksimalni iznos granta po pojedinačnom projektu je 100.000 eura, prenosi agencija Tanjug.\nPredlozi projekata moraju biti usklađeni sa nacionalnim i lokalnim strateškim dokumentima, i namenjeni stvaranju novih mogućnosti za zapošljavanje povratnika iz zemalja EU (tražilaca azila), Roma i drugih marginalizovanih društvenih grupa, saopštila je SKGO.\nU prvoj fazi projekta „Inicijative za inkluziju“ podržani su projektni timovi u sedam gradova i opština (Požarevac, Arilje, Sokobanja, Kučevo, Novi Pazar, Bečej i Mladenovac), dok je u drugoj fazi podržano još devet gradova i opština (Valjevo, Požarevac, Sombor, Vršac, Bač, Apatin, Kraljevo, Raška i Novi Pazar).\nProjekat „Inicijativa za inkluziju 3″, koji sprovodi SKGO, deo je programa Nemačke razvojne saradnje „Inkluzija Roma i drugih marginalizovanih grupa u Srbiji“ koji sprovodi GIZ, u partnerstvu sa Ministarstvom za ljudska i manjinska prava i društveni dijalog.


Koronavirus suspenduje sport širom sveta – RTV SUNCE Arandjelovac\nHome » Sport » Koronavirus suspenduje sport širom sveta\nin Sport 11/03/2020\n10.35 – Predsednik Hetafea Anhel Tores izjavio je da fudbaleri tog kluba neće putovati u Milano na utakmicu osmine finala Lige Evrope protiv Intera zbog koronavirusa i po cenu da ih Uefa izbaci iz takmičenja.\n10.30 – Utakmica poslednjeg kola ligaškog dela ABA lige između košarkaša Cibone i Partizana igraće se bez publike zbog koronavirusa, saopštio je hrvatski klub.\n08.15 – Utakmica Mančester sitija i Arsenala u Premijer ligi, koja je trebalo da se odigra večeras, odložena je jer će deo igrača Arsenala morati u izolaciju zbog koronavirusa.\n08.00 – Američki mediji izveštavaju da je moguće izmeštanje NBA utakmica u gradove u kojima još nema zaraženih. Čelnici NBA lige razmatraće danas sve mogućnosti, među kojima je čak i suspendovanje utakmica na određeni period u slučaju da epidemija postane širih razmera.\n07.30 – Polufinale plej-ofa C Lige nacija između fudbalera Norveške i Srbije, zbog širenja korona virusa, igraće se bez publike, zvanično je saopštio Fudbalski savez Norveške.\nU mnogim područjima, poput Italije, obustavljene su sve sportske aktivnosti i manifestacije, dok se u mnogim drugim sporadično otkazuju ili se nadmetanja održavaju bez prisustva publike.\nU ovoj vesti pratimo iz časa u čas informacije koje su u vezi sa sportom i suzbijanjem širenja koronavirusa.\nPrethodna: RTV Sunce – JKP Zelenilo radovi u parku\nSledeća: Vučić sa predsednikom skupštine Jermenije


Mogerini: Sirija nije šahovska tabla\nIspred sedišta EU u Briselu jedna nevladina organizacija podigla je "bombardovanu učionicu" u Siriji kao simbol stradanja sirijske dece.\nU Briselu se vrše posljednje pripreme za ministarsku konferenciju o budućnosti Sirije i regiona, koju EU organizuje u saradnji sa Ujedinjenim nacijama. U utorak se, tim povodom, održao niz susreta sa predstavnicima organizacija civilnog društva iz Sirije a visoka predstavnica EU, Federica Moghemrini se susrela sa specijalnim izaslanikom UN-a za Siriju, Stefanom de Misturom.\nU Briselu vole reći da razgovori o Siriji i nastojanja evropske aministracije da se nadje konačno. političko rješenje krvavog konflikta, nikada ni ne prestaju- gotovo da nema okupljanja ministara spoljnih poslova da se o tome ne razgovara ali uvijek uz svijest da Unija sama ne može zaustaviti konflikt.\nMože podržati politički proces, odgovorili bi evropski zvaničnimci a uvod u konferenciju o budućnosti Sirije i regiona je, vjeruje se, dobar primjer za to. Pripremajući se za ministarski nivo konferencije, evropski zvaničnici su razgovarali sa predstavnicima sirijskih gradjanskih udruženja, kao i predstavnicima civilnog društva zemanja regiona. U isto vrijeme, visoka predstavnica EU Federika Mogerini je sa specijalnim izaslanikom UN-a za Siriju dogovarala posljednje detalje pred konferenciju.\n"Krenuti od ljudi, osoba, je naš zajednički pristup i zato sam zadovoljna da smo ovu konferenciju počeli sa civilnim društvom - Stefano i ja smo upravo razgovarali sa predstavnicima organizacija civilnog društva u Siriji, razgovarali smo gotovo tri sata i oni će svoja gledišta, analize i vizije iznijeti i ministrima na sutrašnjoj konferenciji. Govoreći im zašto je tako važno da su sa nama ovdje, naglasili smo im: Sirija nije šahovska tabla, nije geopolitička igra, Sirija pripada sirijskom narodu i sami Sirijci treba da odluče o budućnosti svoje zemlje. i kada je politička pat pozicija tako dramatična,kao što je sada, a vojna eskalacija prijeti da bude još veća i dublja, tada su glasovi Sirijaca, običnih ljudi, od najvećeg značaja."\nDe Mistura: Vreme za visoku diplomatiju\nSpecijalni izaslanik UN za Siriju, Stefan de Mistura primećuje da je poslednjih dana donekle smanjena napetost u samoj svetskoj organizaciji.\n"Vidimo to vlastitim očima da vojna eskalacija i zauzimanje teritorija nisu donijeli nikakvo političko rješenje. Naprotiv - jedino što je nakon svega pošlo za rukom generalnom sekretaru UN-a je da se u Savjetu bezbjednosti donekle snizi temperatura, koja je prijetila da ode opasno visoko. Snižena je kako bi bili u stanju ponovo da razgovaramo o političkom rješenju. Istina je da svi imaju svoje političko rješenje i na tome treba da se radi. Tu je sada vrijeme za visoku diplomatiju".\nKako su prethodnih dana naglašavali u Briselu, ambicija ministarske konferencije o budućnosti Sirije nije da donese rješenja, već da sa svojom medjunarodnim partnerima Unija potakne novi, nadati se ovaj put uspješan politički proces koji će zaustaviti civilnu tragediju i rat i Siriji donijeti trajno političko rješenje.


Rakić je naveo da okupljeni ljudi traže samo jedno - slobodu kretanja, ono što im pripada po evropskim pravima, zbog čega je zamolio Prištinu, i pre svega međunarodnu zajednicu, da se uključe i da se što pre zakaže dijalog, jer, kako je rekao, kada nemamo dijalog imamo sukobe, preneo je Kosovo onlajn.\n"Stižemo sa Jarinja gde je situacija relativno mirnija i stabilnija nego ovde. Danas sam dobio informaciju da su ovde specijalne jedinice Rosu pretukle trojicu Srba koji su samo pokušavali da zarade za parče hleba i da prehrane svoju porodicu", rekao je Rakić, navodeći da su njih dvojica trenutno u bolnici u Kosovskoj Mitrovici i da će otići da ih poseti.\nRakić je rekao da uprkos tvrdnjama komandira specijalne jedinice Rosu da ljudi mogu slobodno da prolaze, jedna žena koja je trebalo da primi terapiju nije mogla da prođe jer se ljudi maltretiraju sa pitanjima gde su pošli, kao i da se nad nedužnim narodom demonstrira sila.\nOn je naveo da bi voleo kada bi se situacija rešila istog trenutka, ali da je to pitanje za međunarodnu zajednicu, koja, nažalost, kako je rekao, nije garant onoga što je potpisano 2013. godine.\nRakić kaže i da je tokom susreta sa specijalnim izaslanikom EU za dijalog Beograda i Prištine Miroslavom Lajčakom pre nekoliko dana ukazao da je moguće da se desi nešto ovako.\nRakić je odgovorio i na pitanje koje mu je postavio novinar Albanac, kojeg je potom zamolio da povede kolege iz srpskih medija da uzmu izjave od komandira ili vođe smene specijalnih jedinica Rosu jer to srpskim novinarima nije omogućeno, dok kako je rekao, on daje izjave svima, navodi Kosovo onlajn.


26.04.2012. / 13:17\nBANJALUKA, Ugovor o zajmu od 150 miliona evra za izgradnju dionice autoputa, dužine 37 kilometara od Prnjavora do Doboja, danas su u Banjaluci potpisali predstavnici Vlade Republike Srpske, Javnog preduzeća “Autoputevi Republike Srpske”, Ministarstva finansija i trezora BiH i Evropske banke za obnovu i razvoj (EBRD).\nPredsjednik Republike Srpske Milorad Dodik rekao je novinarima nakon potpisivanja ugovora da je ovo važan trenutak za Srpsku, jer je riječ o velikom infrastrukturnom poslu. On je dodao da je ova aktivnost planirana više godina i da su urađene sve pripreme, od izuzimanja zemljišta do projektovanja.\n“Sada smo spremni da izaberemo izvođače radova, što će biti obavljeno u naredna dva-tri mjeseca. Ovaj aranžman podrazumijeva i dogovor o dijelu koridora `Pet ce`, ali i o dijelu trase autoputa od Prnjavora do Banjaluke”, naveo je Dodik.\nPrema njegovim riječima, do kraja maja biće završena petlja u Mahovljanima, što je bitan infrastrukturni projekat na pravcu Doboj – Banjaluka.\nDodik je naglasio da sve to predstavlja nesumnjivo opredjeljenje za bavljenje strateškim pitanjima, a Srpska ujedno pokazuje da je sposobna privući sredstva i da se bavi kvalitetnim infrastrukturnim projektima.\n“To je dio našeg opredjeljenja da se obezbjeđuju zajmovi za razvoj, za infrastrukturu, a da se izostavi sve ono što bi moglo biti potrošnja. Ovo je konkretna realizacija takvog političkog opredjeljenja”, istakao je Dodik.\nOn je uvjeren da će se poslovi nesmetano odvijati i biti završeni prema planu.\nDirektor Tima za transport EBRD-a Sju Baret rekla je da garant za ovaj kredit BiH, te dodala da će ova banka za projekat uplatiti dvije tranše od po 75 miliona evra.\nPrema njenim riječima, ova dionica glavna je saobraćajna veza na pravcu istok-zapad Republike Srpske, a Evropska investiciona banka /EIB/ uzeće u obzir pružanje paralelnog zajma za zapadni dio trase ovog autoputa od Prnjavora do Banjaluke.\nBaretova je dodala da je ovo 11. zajam ove banke za transportni sektor u BiH, čime je ukupno davanje dostiglo 700 miliona evra, dok je ukupna vrijednost projekata iz transporta koje EBRD podržava u BiH oko 1,5 milijardi evra.\nOna je dodala da ovaj projekat ujedno daje podršku i javno-privatnom partnerstvu važnom za izgradnju djela koridora “Pet ce” u Republici Srpskoj.\nMinistar finansija i trezora BiH Nikola Špirić rekao je da je veoma bitno da se ovaj prostor infrastrukturno integriše, a što stvara preduslove za regionalnu i infrastrukturnu integraciju prema EU.\nOn je naglasio da će ovaj zajam biti realizovan u dvije traše od po 75 miliona evra, na rok otplate od 15 godina uz grejs period od tri godine koji je uračunat u rok otplate, i uz kamatnu stopu evribor plus jedan odsto mjesečno i uz polugodišnju otplatu.\nŠpirić je istakao da su resorno ministarstvo, Savjet ministara, Predsjedništvo i Parlamentarna skupština BiH učinili sve da u najkraćem mogućem roku izvrše sve potrebne poslove iz svojih nadležnosti kako bi se danas moglo obaviti potpisivanje ovog ugovora.\nMinistar saobraćaja i veza Republike Srpske Nedeljko Čubrilović izjavio je da ovim potpisivanjem završava jedan veliki posao, ali da slijede još veće obaveze kako bi se iskoristila ukazana prilika.\nPotpisivanju ugovora prisustvovao je i potpredsjednik Vlade Republike Srpske Anton Kasipović.\nOn je naglasio da se nakon ovog, odmah nastavljaju pregovori o uslovima javno-privatnog partnerstva na dionici koridora “Pet ce” koji prolazi kroz Republiku Srpsku, što je jedna od obaveza Srpske nastala potpisivanjem ovog ugovora.\nČubrilović je naglasio da se sa EIB-om u maju nastavljaju pregovori za finansiranje dionice autoputa od Prnjavora do Banjaluke.\nDirektor “Autoputeva Republike Srpske” Dušan Topić naglasio je da su potpisivanjem ovog ugovora obezbijeđena sredstva za nastavak izgradnje autoputeva u Srpskoj.\n“Pravi je trenutak za ova sredstva da se u kontinuitetu nastave radovi istočne dionice autoputa Doboj – Banjaluka, od Prnjavora do Banjaluke, vrijednosti oko 200 miliona evra”, rekao je Topić.\nOn je rekao da sutra ističe rok za dostavljanje ponuda na raspisani tender za izbor izvođača radova na dionici Doboj- Prnjavor, gdje je 31 kompanija preuzela tendersku dokumentaciju i očekuje se 15 do 20 ponuda.\nTopić je dodao da potom slijedi odabir ponuda, izbor izvođača te uvođenje izvođača u posao. Srna\nTagovi: autoputautoputevi republike srpskeebrdmilorad dodiknedeljko cubrilovicnikola spiricprnjavor-dobojsju barettopvazno\nKomentari na članak: Potpisan ugovor o zajmu za autoput Prnjavor-Doboj\n26.04.2012 u 19:46\nLijepo je naglasio predstavnik EBRD-a: BIH je “garant” za ovaj kredit a ne Vlada RS. Pa neka nastave da gunđaju i dalje…


Pomoćnik za međunarodnu saradnju\nPomoćnik za zaštitu kulturnog nasleđa\nPomoćnik za savremeno stvaralaštvo i kreativne industrije\nPomoćnik za digitalizaciju kulturnog nasleđa i savremenog stvaralaštva\nPomoćnik za informisanje i medije\nPomoćnik za ekonomsko finansijske poslove\nAsja Drača Muntean | Pomoćnik za međunarodnu saradnju\nRođena 1978. godine u Beogradu. Završila je V beogradsku gimnaziju i diplomirala na Filozofskom fakultetu Univerziteta u Beogradu – Odsek za istoriju umetnosti. Trenutno završava Master studije na Fakultetu političkih nauka Univerziteta u Beogradu – Međunarodna politika: Studije mira.\nOd 2004. godine je zaposlena u Ministarstvu kulture u Sektoru za međunarodne odnose i evropske integracije prvo kao viši stručni saranik za razvoj saradnje sa međunarodnim organizacijama, zatim kao savetnik zadužen za evropske integracije. U periodu od 2008. do 2009.godine bila je Rukovodilac Grupe za multilateralnu kulturnu saradnju. Od 2009. godine je na mestu samostalnog savetnika za međunarodnu saradnju i razvojne projekte. Za pomoćnika ministra za međunarodne odnose i evropske integracije postavljena je u maju 2014. godine.\nNacionalni koordintor Saveta ministara kulture Jugoistočne Evrope od 2008. godine i bila je koordninator predsedavanja Srbije u 2012. godini;\nPredsedavajući u Radnoj grupi za kulturu i društvo Regionalnog saveta za saradnju;\nNacionalni koordinator „Regionalnog programa za rehabilitaciju nasleđa Jugoistočne Evrope“ Saveta Evrope u okviru kojeg su ostvarene mnogobrojne donacije za spomenike kulture od Evropske komisije (Rehabilitacija Franjevačkog samostana u Baču. Suvače u Kikindi, arheoloških lokaliteta Gamzigrad i Justiniana Prima).\nKao regionalni ekspert Saveta Evrope za analizu stanja u oblasti kulturnog nasleđa u Srbiji (2013);\nČlan delegacije Srbije pri Međunarodnoj alijansi za sećanje na holokaust gde je zadužena za Uneskov regionalni projekat „Obnova stalne postavke u Državnom muzeju Aušvic – Birkenau u Poljskoj“;\nPredstavnik Srbije i koordinator predsedavanja Srbije Regionalnom Uneskovom inicijativom „Most ka zajedničkoj budućnosti“ kao i učesnik u organizaciji IX Uneskovog Samita šefova država Jugoistočne Evrope u oblasti kulture 2011. godine;\nInicirala potvrđivanje međunarodnih konvencija i uvođenje svetskih i evropskih standarda u oblasti kulture i to: Evropske konvencije o zaštiti arheološkog nasleđa Saveta Evrope; Okvirne konvencije o vrednosti kulturnog nasleđa za društvo Saveta Evrope kao i Uneskove konvencije o očuvanju nematerijalog kulturnog nasleđa.\nInicijator pristupanja Srbije Proširnom parcijalnog sporazumu Saveta Evrope o putevima kulture (2012) i zadužena za koordinaciju sporazuma;\nIzvestilac za kulturu i član pregovaračke grupe za poglavlje 26 – Obrazovanje i kultura;\nUčestvovala u pregovorima za zaključivanje mnogobrojnih bilateralnih sporazuma, programa i memoradnuma o saradnji u oblasti kulture i umetnosti kao i u realizaciji istih.\nBritish Council, Edinburgh: Managing World Heritage Sities (2008)\nClingendael: Diplomatic Training (2006)\nCentar za evropske integracije Beogradske otvorene škole – Pravo i procedure Evropske unije (2006)\nCabinet Office Her Majestys Goverment, United Kingdom: Consolidating Consultacy Skills (2005)\nGovori engleski i švedski jezik, a služi se, francuskim i italijanskim jezikom.


Pregled doktora fizijatra uz pomoć 3D tehnologije kod dijagnostike stopala\nPregled doktora fizijatra uz pomoć 3D tehnologije kod dijagnostike stopala!\nPregled doktora fizijatra\n- manuelnog-ručnog ispitivanja posture (ispitivanje snage mišića, obima pokreta, fleksibilnosti ligamenata i tetiva, inspekcije kože, palpacije mekih tkiva),\n- statike i dinamike,\n- merenje visine i težine tela,\n- posmatranje hoda i\n- analize stopala 3D skenerom poslednje generacije.\nUkoliko se suočavate sa senzacijama bilo kog tipa (TRNJENJE, PECKANJE, SLABOST, NAPETOST, BOLOVI) u ledjima, duž nogu ili ruku, lokalizovano u pojedinačnom zglobu od stopala preko kukova do ramena fizijatar je uz Vas da odredi adekvatnu terapiju za Vas.\nSpecijalistička ordinacija iz fizikalne medicine i rehabilitacije KOREKT se bavi prevencijom, korekcijom deformiteta, lečenje reumatoloških, ortopedskih, neuroloških, metaboličkih oboljenja...\nTim Ordinacije Korekt čine profesori, specijalisti ortopedi i fizijatri, strukovni fizioterapeuti koji će odrediti dijagnozu i najbolji način oporavka. Ljubazno i stručno osoblje posvetiće vam punu pažnju i preduzeti sve metode koje su nam na raspolaganju u cilju rešavanja vaših tegoba.\nOrdinacija poseduje savremene aparate za sprovođenje kompletne fizikalne terapije (elektroterapija, UZ, LASER, MG).\nPored fizikalnih procedura ordinacija poseduje salu u kojoj se sprovodi kinezi terapija (individualne korektivne vežbe za decu i odrasle). Specijalno osmišljene za svakog pacijenta ponaosob. Rade se pod strogim nadzorom i to isključivo individualnim pristupom radi najboljih rezultata.\nVelikim brojem fizikalnih procedura i pažljivo osmišljenih korektivnih vežbi, doprinećemo poboljšanju vašeg celokupnog zdravlja i opšteg stanja organizma.\nU okviru rehabilitacionih tretmana, kombinujemo različite tehnike i metode lečenja, kako bi se u što kraćem vremenskom periodu vratila funkcija povređenog ilio bolelog segmenta.


Krupalija: Konačno smo doveli vrhunsku košarku u Sarajevo – Sport Centar Krupalija: Konačno smo doveli vrhunsku košarku u Sarajevo – Sport Centar\nKošarkaškom savezu BiH ponude za organizaciju finalnog turnira dostavili su Igokea i Bosna Royal Jelly, a čelnici Saveza odlučili su domaćinstvo dodijeliti sarajevskom klubu, saopćeno je iz KK Bosna Royal Jelly.\n– Imali smo veliku želju da završni turnir bude organizovan u Sarajevu i da našim navijačima nakon niza godina pružimo priliku da uživaju u vrhunskoj košarci. Naša ekipa je vodeća u prvenstvu, a sada će nakon pet godina biti i učesnik finalnog turnira Kupa BiH, što zaista smatramo još jednim korakom ka ozdravljenju kluba – rekao je direktor kluba Damir Krupalija.\nVoljom žrijeba, u polufinalnim mečevima sastat će se Bosna Royal Jelly – Mladost, te Zrinjski – Igokea.\nPrva utakmica će biti odigrana u subotu, 18. februara s početkom u 17.00 sati između domaćina Bosne Royal Jelly i KK Mladosti iz Mrkonjić-Grada, a druga u 20.00 sati između HKK Zrinjski i KK Igokea.\n– Najiskusniji pojedinac u redovima ”Studenata” Saša Vasiljević se nada da je ekipa ispunila očekivanja gledalaca u Sarajevu i pozvao publiku da dođe u Skenderiju ovog vikenda i podrži svoj tim.\n– Znamo šta znači ime Bosna ne samo u Sarajevu, nego cijelom regionu, a klub veoma dobro funkcioniše. Bilo je svakakvih priča prije dva tri mjeseca, ali nismo dozvolili da se klub ugasi, ne samo mi, nego i navijači koji su na utakmici protiv Slobode napunili dvoranu Mirza Delibašić i pokazali koliko im Bosna znači – rekao je Vasiljević.\nCijena pojedinačne ulaznice za utakmice Kupa BiH će iznositi 5 KM, a naći će se u prodaji od četvrtka 16. februara na svim prodajnim mjestima kupikartu.ba i na platou ”Skenderija”.


Novi Put » Palma predvodi delegaciju u poseti Egiptu\nNaslovna // Vesti // Palma predvodi delegaciju u poseti Egiptu\ndatum unosa Dec 13, 2018\nOd 14. do 19. novembra u Egiptu će boraviti privredno – politička delegacija grada Jagodine, na čijem čelu će biti predsednik Skupštine grada Jagodine Dragan Marković Palma.\n„Grad Jagodina i Srbija su veoma interesantni za investitore i tako je pre mesec i po dana u Jagodini i Beogradu boravila privredno – politička delegacija iz Egipta i tada su nas pozvali da posetimo Egipat i mi smo taj poziv prihvatili. Od srede 14. do 19. novembra u egipatskom regionu Crvenog mora boraviće privredno – politička delegacija grada Jagodine, gde ćemo imati sastanke sa Guvernerom Crvenog mora Ahmedom Abdalahom, sa privrednicima regiona Crvenog mora i vlasnicima velikih hotela, kao i sa rukvodstvom grada Marsa Alam sa kojim smo u Jagodini potpisali Sporazum o saradnji i bratimljenju“ , rekao je, na današnjoj konferenciji za novinare, predsednik Skupštine grada Jagodine Dragan Marković Palma.\n„Predložićemo vlasnicima velikih hotela na Crvenom moru, koji imaju po 1000 soba, da jedan hotel naprave i u Jagodini ili nekom drugom gradu u Srbiji. U našoj delegaciji biće i privrednici koji zapošljavaju preko 1000 radnika i biće to prilika da uspostave saradnju sa svojim egipatskim kolegama. Jedan od njih je i Milovan Vidojević, vlasnik kompanije „Testeral“ iz Jagodine, koji je prilikom našeg boravka u Vašingtonu potpisao i počeo izvoz svojih proizvoda (alu i pvc stolarija) u vrednosti od 4 000 000 dolara. Egipat i Titova Jugoslavija imali su veoma dobre odnose i mi hoćemo da to prijateljstvo pretvorimo u ekonomsku saradnju” rekao je Marković.\nVlasnik jagodinske kompanije „Testeral“ Milovan Vidojević, rekao je da privrednici iz Jagodine zahvaljujući i svojoj lokalnoj samoupravi osvajaju tržišta širom sveta.\n„Moja kompanija je osvojila Evropu i Severnu Ameriku, na redu je Afrika, pa Azija, Australija i Južna Amerika. To je veliki uspeh i uspeh grada Jagodine, koji je uvek u svojim delegacijama vodio i vodi i privrednike i mi na taj način ostvarujemo važne kontakte i osvajamo tržišta i\nda na svim kontinentima budu prozvodi na kojima piše “Made in Jagodina” “ , rekao je Vidojević.


Start sezone na grčkim ostrvima, srpski turisti među prvima - Naši u svetu\nObjavljeno 01/07/20 u 16:30\nNa grčka ostrva od danas sleću avioni sa međunarodnih letova, a među prvim turistima koji su “otvorili” letnju sezonu su i gosti iz Srbije.\nGrupa turista iz naše zemlje doputovala je danas na Skiatos, a direktor Yute Aleksandar Seničić kaže za Tanjug da se nastavlja sezona čarter letova i ka drugim grčkim ostrvima i zemljama.\n“Danas je praktično i zvanično počela sezona, otvorili smo sezonu. Nastavljamo sa čarter letovima, Krit, Rodos, Krf. Naši turisti u Grčku kopnenim putem idu već 15-ak dana”, rekao je Seničić, koji je, kao i novinarske ekipe, danas stigao na Skiatos sa turistima, kako bi se uverili kako procedure funkcionišu “na terenu”.\nDodao je da sa novim čarterima, “kreću” i druge destinacije – Tursku, Egipat, Tunis, Majorka…\nTestovi se na grčkim aerodromima rade samo po slučajnom uzorku i, kako primećuje Seničić, procedura “nije strašna”.\n“Imamo neke najave iz Grčke da bi posle 10.jula testiranje moglo da bude ukinuto, ali to zavisi od situacije u Srbiji i u Grčkoj”, ističe on.\nPredsednik UO Yuta Zoran Arsenović podsetio je da je preporuka EU za sve članice da putnike iz zemalja koje nisu u Uniji podvrgnu nasumičnom testiranju.\n“To su brzi testovi, uzima se bris iz grla, a posle 24 sata, ukoliko putnik ne dobije informaciju da je pozirivan, nastavlja svoje putovanje”, kaže Arsenović.\nPreporuka je da u tih 24 sata putnik boravi u smeštaju, hotelu, na plaži hotela, ali da ne ide na veća okupljanja…, dok svi ostali, koji nisu “izabrani” za testiranje, mogu da uživaju u svom odmoru u potpunosti, držeći distancu, uz zaštitu.\n“Veći su razmaci između stolova, u hotelima gde je ”all inclusive” usluga neko drugi će stavljati hranu na tanjire, u količini kojoj želite. To je neki balans između želje za putovanjem i predostrožnosti”, dodaje Arsenović.\nUkoliko je, međutim, putnik pozitivan, dva su scenarija – tamo gde postoje kovid hoteli, ako ima simptome, on 14 dana ostaje u tom hotelu, koristeći sve što hotel poseduje, ali bez izlaska, kaže Arsenović.\n“Tamo gde nema kovid hotela, potrebna je kovid soba u hotelu, kako bi tog turistu odvojili od ostalih, ali da opet ne bude totalno izolovan. Kada prvi test bude negativan, on može normalno sa nastavi godišnji odmor”, pojašnjava Arsenović.\nDa je turistička sezona zaista tek na samom početku, govore i plaže, na kojima nema gužvi, kakve bi se mogle očekivati početkom jula.\nPreovlađuju domaći, grčki gosti.\nDa ih neminivno čeka slabija sezona, svesni su i hotelijeri, pa vlasnik “Skijatos Palace” Petros Dervenis, kaže da očekuju sezonu za oko 60 odsto slabiju nego lane.\n“Cene su normalne, kovid je prouzrokovao gubitke, pa su cene kao i prošle godine”, rekao je Dervenis Tanjugu.\nI direktor Yute ponavlja da je turizam u katastrofalnom stanju na globalnom nivou, ne samo u Srbiji.\n“Pokušavamo da ublažimo štetu koju smo već pretrpeli. Očekivali smo da u ovom momentu imamo destine hiljada turista u Grčkoj, a imamo nekoliko hiljada. Nema likvidnosti, ostali smo bez pomoći države, ako se situacija ne smiri, plašim se da će deo turističke industrije u Srbiji ostati bez posla. Naša ideja je da ljudima pokažemo da negativnoj turištičkoj kampanji nema mesta”, rekao je Seničić.\nCOVID 19Korona virusSkiatos


Ozna tuži, sudi i strelja\nTrag o likvidacijama donosi “Politika” od 27. novembra 1944, koja je objavila, na prve dve strane, saopštenje o osuđenim ratnim zločincima u kome je spisak od 105 streljanih osoba\nSpisak 105 streljanih lica objavljen u “Politici”\nPRIPADNIK KNOJ-a, Mija Petrović iz sela Badnjevac kod Kragujevca, stražario je šest meseci ispod Avale, gledajući kako Ozna svake noći strelja civile dovezene kamionima iz Beograda. Dovozili su ih oko 21.00-22.00 uveče, sakupljali ih u podrumima kuća beogradskih trgovaca sa leve strane kragujevačkog druma, a onda svlačili i izvodili na streljanje. – Slušao sam i plač i jauk tih žrtava dok su ih ti beogradski oznaši tukli rukama, nogama i kundacima, jer su se oni jedva kretali, jaka zima, a oni jadnici goli – svedočio je Petrović. On je takođe pokazao masovnu grobnicu, odnosno nekadašnji nemački rov za stojeći stav dug oko kilometar i po, od skretanja za Ralju prema Beogradu, tik iznad druma. Kako je koja grupa streljana, rov je zatrpavan, a i danas se vide kasnije nastala ulegnuća. – Za onih šest meseci dok sam ja bio po stražama, verujem da ih je pobijeno najmanje 10.000. A koliko je u novembru i decembru, pa i u oktobru 1944. postreljano, ne znam, ali sam slušao od drugih da su za ta dva-tri meseca streljali masovnije – ispričao je Mija Petrović.\nU POČETKU je sa Oznom na ovom poslu radio i NKVD, koji je svoju pažnju usmerio na hvatanje najvažnijih ličnosti u okupatorskoj obaveštajnoj službi i obaveštajnoj službi Draže Mihailovića (kao što je hapšenje šefa obaveštajne službe Avalskog korpusa). Prema proceni oficira Ozne, majora Milana Trešnjića, aktivnog učesnika u divljem čišćenju, reč je o gotovo 10.000 streljanih lica samo u Beogradu, od kojih je veliki broj bio nevin. Njima je Ozna u ovom periodu bila i “sudija i tužilac”. Intenzitet represije je naročito povećan posle diverzije kod Šarene ćuprije, novembra 1944, u kojoj su ubijena petorica pripadnika službe bezbednosti.\nJEDAN od načina na koji su se mogli iskupiti gresi bio je odlazak na Sremski front, koji je u nekim slučajevima bio način da se izbegne preki revolucionarni sud. U isto vreme bio je to indirektan put da se novi režim oslobodi onih koji ga nisu “mirisali”. Posle prisilne mobilizacije i dvodnevne obuke, omladina, uglavnom iz Srbije, u oskudnoj opremi i slabo naoružana našla se u prvim borbenim redovima kao topovsko meso. Na taj način više hiljada mladih ljudi (svakako više od 10.000), dobrim delom iz građanskih porodica, nije imalo veće šanse da se vrati sa fronta.\nPRVIH meseci, ko je uspeo da preživi, kasnije je osuđen na robiju ili bi mu glava ostala na ramenima. Da je tako svedoči slučaj Milivoja Jovanovića, načelnika odeljenja Specijalne policije u Beogradu i čoveka koji je kategorisao zarobljenike u logoru na Banjici. Posle hapšenja decembra 1944. osuđen je samo na nekoliko godina robije, a potom se zaposlio u policiji. Sličan je slučaj i takozvanog zagrebačkog Bećarevića, Sava Šapinca, koji je prošao sa nekoliko godina robije kao i Dragog Stojadinovića, direktora “Novog vremena”, za koje je malo verovatno da bi izbegli smrt da su uhvaćeni oktobra 1944. godine. Prvi udarni talas represije potrajao je do kraja novembra 1944. kada je, posle govora A. Rankovića, čvrsta ruka prema neprijateljima naroda i države nastavila da deluje kroz rad vojnih i narodnih sudova koji su, budući ideologizovani i u rukama partije, postali novo oruđe obračuna sa političkim i klasnim neprijateljem.\nSTRAH JE TRAJAO POLA VEKA LISTE streljanih objavljivane su u početku gotovo istovremeno u svim gradovima i varošima Užicu, Požarevcu, Jagodini, Kruševcu… a kasnije naglo prestaje njihovo javno oglašavanje, što upućuje na to da je posredi planska akcija. Obznanjivanje ovih spiskova žrtava revolucionarnog terora imalo je pre svega propagandno-psihološku svrhu – da zastraši građane i potencijalne oponente nove vlasti. Koliko se u tome uspelo svedoči i strah prisutan tih godina kod politički i ekonomski slomljenog građanskog sloja, koji je potrajao do poslednje decenije XX veka.\nOPŠTA amnestija od 21. novembra 1944. imala je samo propagandni karakter, pre svega za svetsku javnost, o čemu svedoči i dopis Vladislava Ribnikara Titu: “Potrebno je da se svet uveri da se po amnestiji i postupa. Potrebno je da Ozna pusti iz zatvora izvestan broj uhapšenih koje amnestija obuhvata. I to da pusti odmah, bez odlaganja, da ne bi neprijatelji mogli da tvrde kako mi donosimo zakone na papiru i iz demagoških razloga.”\nU BLIZINI sedišta Ozne za Srbiju (Zmaj Jovina 21), u Francuskoj 5, radio je punom parom preki Vojni sud, dok se centrala Ozne za Beograd nalazila na Obilićevom vencu 48 (studentska menza “Tri kostura”). Suđenja uhapšenim i izvedenim pred Vojni sud Prvog korpusa bila su čista formalnost i farsa. Uglavnom su, bez obzira na stepen krivice, osuđeni na smrt dok u većini slučajeva nedostaju bilo kakvi zapisnici sa sudskog procesa. Zanimljivo je svedočenje advokata Dušana Maksimovića, aktera i čoveka dobro upoznatog sa tadašnjom sudskom praksom: “Ljude su jednostavno pokupili i streljali, a sve ostalo je naknadno izmišljeno. Uostalom, tek naknadno je proglašen Zakon o krivičnim delima protiv naroda i države, koji je predviđao kažnjavanje za dela koja su izvršena pre stupanja na snagu ovog zakona, pa čak i koja nikada ranije nisu bila opisana kao krivična dela.”\nO OVOJ pojavi ima traga i u dokumentima Ozne. Tako u jednom dopisu Ozne za Hrvatsku iz januara 1945. stoji: “Za jedan deo likvidiranih zatraženo je od naših sudova da se izrade presude u svrhu objavljivanja, što je i učinjeno, dok se u drugom kaže da je od 102 većina likvidirana bez suda”. To potvrđuju i mnogi delovodni brojevi na presudama Vojnog suda u Beogradu koji su datirani na 1945. godinu, dok su žrtve streljane još novembra 1944. Većini streljanih u ovo vreme kasnije su iskonstruisane i napisane optužnice i presude, koje niti oni, niti njihove porodice nikada nisu videli, niti je legalan postupak pred sudom sproveden. Optužnice su šture i stereotipne: “Nedićev saradnik”, “služio okupatoru”, “pozivao narod u borbu protiv NOP-a”, itd.\nMNOGI koji su pomagali otpor protiv Nemaca, ukoliko je taj otpor išao preko nacionalnog pokreta Jugoslovenske vojske u otadžbini ili koji su spasavali simpatizere partizana i četničkog pokreta, optuženi su zbog veza sa Nemcima i zamenom teza predstavljani kao ljudi koji su denuncirali patriote (na primer profesor Branko Popović). Nisu dobro prošle ni javne ličnosti koje su gledale svoj posao – glumci, muzičari i slični, jer je i njihovo ponašanje tretirano kao svojevrsna kolaboracija.\nPONEŠTO se ipak može zaključiti i na osnovu novinskih izveštaja i presuda vojnih sudova. Najozbiljniji trag donosi “Politika” od 27. novembra 1944, koja je objavila, na cele dve prve strane, Saopštenje Vojnog suda Prvog korpusa NOVJ-a, o osuđenim ratnim zločincima u Beogradu, sa spiskom od 105 streljanih osoba. Streljane ličnosti sa liste pripadale su različitoj ideološkoj i političkoj orijentaciji, ali i različitom praktičnom delovanju u ratnim uslovima. Međutim, po istom receptu kao i kod nekih kasnijih političkih procesa (D. Mihailović, D. Jovanović…) i ovde su se našli na istoj listi stvarni saradnici Gestapoa, ljotićevci i nedićevci, pored četnika i nekih viđenijih javnih i kulturnih radnika. Time se nastojalo nametnuti da svi oni nose isti stepen odgovornosti, i da se krivica kolektivizira, čime je kažnjavanje ratnih zločinaca, revolucija instrumentalizovala za obračun sa ideološko-političkim i klasnim neprijateljima.


Ekonomija - datum: 2018-03-12 INDUSTRIJSKA PROIZVODNJA U JANUARU\nIndustrijska proizvodnja je u januaru, u odnosu na isti mjesec prošle godine, porasla 52,4 odsto, pokazuju podaci Monstata.\n– U odnosu na decembar prošle godine industrijska proizvodnja je u januaru pala 4,5 odsto – piše u saopštenju.\nPosmatrano prema sektorima, u odnosu na isti mjesec prošle godine proizvodnja je povećana u sektoru vađenje ruda i kamena 18 odsto, u prerađivačkoj industriji 26,5 odsto i snabdijevanju električnom energijom, gasom, parom i klimatizacija 91 odsto. Statističari su saopštili da je indeks prometa u industriji u januaru porastao u odnosu na isti mjesec prošle godine 25,2 odsto.\n– Posmatrano sektorski, u odnosu na isti mjesec prošle godine sektor vađenje ruda i kamena zabilježio je pad prometa 3,8 odsto, a sektor prerađivačke industrije rast 37,9 odsto – navodi se u saopštenju. A.Đ.


Azijska selekcija je u Moskvu sletela u utorak uveče, a prvi meč na turniru će odigrati protiv Maroka u Sankt Peterburgu 15. juna.\nIrancima će baza biti u Moskovskom regionu, a osim što su prvi kročili na tlo najveće zemlje na svetu, najranije je od svih azijskih ekipa osigurala plasman na Mundijal. Ovo će im biti peti put da se takmiče na najvećoj fudbalskoj smotri, pre toga su nastupili 1978, 1998, 2006 i 2014.\nSelektor Irana Karlos Keiroš izjavio je da je samo učešće na svetskom šampionatu velika stvar za nacionalni fudbal te zemlje, kao i da je neverovatan osećaj biti rame uz rame sa najkvalitetnijim fudbalskim selekcijama na planeti. Istakao je još i da veruje da će ovo biti najbolje Svetsko prvenstvo do sada, a posebno je pozdravio ruski narod.\nIran se nalazi u grupi B, u kojoj su mu protivnici Maroko, Portugal i Španija.


Istraživali smo šta je "džekpoting" i saznali kako hakeri napadaju bankomate širom sveta - VICE\n16 Oktobar 2019, 8:41am\nZajedničko istraživanje VICE-a i nemačke TV redakcije Bayerischer Rundfunk (BR) otkrilo je nove detalje serije takozvanih "džek pot" napada na bankomate širom Nemačke 2017. godine u kojima su lopovi uspeli da odnesu preko milion evra.\n"Džekpotovanje" je tehnika u kojoj sajber kriminalci ne koriste kradene kreditne kartice, već spacijalno dizajnirani "malver" ili parče hardvera kako bi prevarili bankomat koji potom izbacuje sav svoj keš iz mašine. Hakeri obično instaliraju "malver" u bankomat fizičkim otvaranjem ploče na mašini, kako bi širili USB port.\nZvaničnici u Berlinu su nam potvrdili da je u poslednjih godinu dana zabeleženo 36 slučajeva džekpotinga, u kojima je ukradeno nekoliko hiljada evra. Odbili su da nam kažu koji je malver korišćen u tim napadima. Ukupno, u Nemačkoj je zabeleženo 82 napada, džekpotinga u poslednjih nekoliko godina, koji nisu svi rezultirali krađom novca iz bankomata.\nBitno je znati da džekpoting nije vezan za jednu banku ili proizvođača bankomata.\nA odgovornost na osiguravanju pristupa bankomatima je pre svega na bankama.\n"Da biste izvršili napad džekpotinga, morate imati pristup unutrašnjim komponentama bankomata. Dakle, sprečavanje tog prvog fizičkog napada na bankomat je preduslov za uspešnu odbranu od džekpotinga", kaže Dejvid N. Tente, izvršni direktor američkog Udruženju ATM industrije (ATMIA).\nOtprilike u vreme napada 2017. godine, istraživači kompanije za sajber bezbednost Kasperski objavili su izveštaj koji je pokazao da se "Cutlet Maker" prodaje na hakerskim forumima od maja te godine. Činilo se da svako sa nekoliko hiljada dolara može kupiti opasni softver i sam krenuti u napad na bankomate.\n"Loši momci prodaju malvere bilo kome", rekao je Dejvid Sančo istraživač u firmi za sajber bezbednost Trend Micro, koji radi sa Europolom na istraživanju džekpotinga. To je omogućilo manjim grupama i hakerima da započnu ciljanje bankomata, dodao je Sančo.\n"To se dešava u delovima sveta gde oni ne moraju nikome da pričaju o tome", dodao je izvor upoznat sa napadima na bankomate. "Povećava se broj napada, ali, opet, najveći problem imamo što niko ne želi da prijavi napade."\nU januaru 2018. godine, američka tajna služba je započela upozoravanje finansijskih institucija o prvim napadima džekpotinga u SAD, iako su je tada indetifikovan još jedan deo virusa sa bankomata pod nazivom Ploutus.D.\n"Globalno, istraživanje pokazuje da se broj napada povećao u 2019. godini", napisao nam je u email poruci Tente iz ATMIA.


Sprema se najveći biciklistički spektakl u Srpskoj - Glas Srpske\nG.S. 09.05.2021 20:45\nBANjALUKA - Direktor najvećih biciklističkih trka u regionu Vladimir Kuvalja sa svojim timom uveliko priprema Svjetski šampionat Gran Fondo u Istočnom Sarajevu koji će se održati od 5. do 10. oktobra i najavljuje brojne akcije povodom tog događaja i u Srbiji i u Republici Srpskoj.\nPrvo takmičenje koje će prethoditi Svetskom šampionatu biće Gran Fondo Svjetske serije u avgustu, u Istočnom Sarajevu i na Jahorini.\nNa Svjetskom šampionatu u oktobru na Jahorinu će doći više od pet hiljada biciklista sa pet kontinenta, među kojima će biti i neki od velikana svjetskog biciklizma.\n- Već danas je sve spremno i za kvalifikacionu trku u Istočnom Sarajevu i na Jahorini, ali i za Svjetski šampionat Gran Fondo. Ono što je najvažnije, i Srbija će zajedno sa Republikom Srpskom biti uključena u oba događaja. Organizovaćemo nekoliko velikih Gran Fondo takmičenja širom Srbije, kako bi smo dodatno promovisali i Svjetski šampionat ali i biciklizam i sport među takmičarima ali i među rekreativcima i najmlađima. Čelni ljudi u organizaciji Svjetskog šampionata su najbolji srpski biciklisti svih vremena, direktori Saša Gajičić i Ivan Stević, a pored njih veliki broj ljudi iz organizacije dolazi upravo iz Srbije i to su ljudi koji učestvuju u organizaciji svih najvećih događaja, poput trke Beograd - Banjaluka koja je održana ovog aprila i koja je po mnogima bila najkvalitetnija u istoriji srpskog biciklizma - rekao je direktor Svetskog Gran Fondo šampionata u Istočnom Sarajevu i na Jahorini, Vladimir Kuvalja.


Kenan Heco pojačao Novi Travnik\nNaslovnica NAJNOVIJE Kenan Heco pojačao Novi Travnik\nNovi Travnik – Nogometaši Novog Travnika nakon četiri odigrana kola u Prvoj ligi FBiH trenutno se nalaze na posljednjoj poziciji sa samo jednim osvojenim bodom.\nSlično kao i prošle sezone krenuli su s lošim rezultatima u sezoni, a dosta tome svakako je kumovalo i odlaskom najboljeg strijelca lige u Borac iz Banja Luke. Ekipa koju s klupe predvodi Almir Tolja muči se s realizacijom, a samo jedan postignuti gol u četiri odigrane utakmice dovoljno govore o slaboj realizaciji ofanzivaca ovog kluba.\nKako ne bi klub doveli u još težu situaciju, danas je Novi Travnik dobio vrijedno pojačanje koje će sigurno donijeti kvalitet u ofanzivnom dijelu. Riječ je o 18-godišnjem napadaču Kenanu Heci, koji u Novi Travnik dolazi nakon što nije uspio da ostvari inostrani angažman.\nOvaj ofanzivac prošao je čitavu školu zeničkog Čelika, a prošle sezone sa 18 postignutih golova bio je četvrti strijelac Premijer lige u juniorskoj konkurenciji. Zanimljivo da je prošle sezone nekoliko puta sjedio i na klupi za rezervne igrače u seniorskoj ekipi, ali nije uspio dobiti priliku da debituje u crno-crvenom dresu. Heco je potpisao ugovor s Novim Travnikom danas, te je stekao pravo nastupa u sljedećem kolu kada će Novi Travnik gostovati u Lukavcu kod ekipe Radničkog.


Indeksi Beogradske berze su dodatno oslabili danas, a investiciona aktivnost na tržištu akcija je gotovo usahla, što ilustruje podatak o ukupnom prometu koji je iznosio samo 6,2 miliona dinara (52,9 hilajda evra).\nOba indeksa su izgubila po 0,1 odsto vrednosti, pri čemu je BELEX15 zaključen na nivou od 801,82 poena, a BELEXlajn na 1.724,35 poena.\nNijedna akcija kojom je trgovano na Regulisanom tržištu nije zabeležila rast, kao ni sedmocifren promet.\nNajtrgovanija je bila valjaonica aluminijuma Impol Seval iz Sevojna sa iznosom od nepunih 0,4 miliona dinara po ceni od 3.340 dinara, koja je pretrpela zanemaljivu negativnu korekciju.\nProizvođač i distributer tehničkih gasova Mešer Tehnogas se zadržao na nivou od 13.800 dinara, uz realizaciju nešto veću od 0,1 milion dinara.\nNaftna industrija Srbije je pala za pola procenta na 743 dinara i istrgovana je za 0,1 milion, a identičan promet je imala Valjaonica bakra Sevojno po nepromenjenoj ceni od 2.940 dinara.\nJedino je na MTP tržištu zabeležen sedmicifren promet akcija preduzeća "Termika-Beograd", u vrednosti 5,1 milion dinara po istoj ceni kao na prethodnom trgovanju od 4.400 dinara.\nStrani investitori su bili danas prilično uzdržani, tako da je njihov udeo u ukupnom prometu na tržištu akcija iznosio tek 1,59 odsto, i to u kupovini 3,19 procenata dok u prodaji nisu učestvovali.


Uskoro vakcinacija novinara, snimatelja i fotoreportera - RTV Doboj\nUskoro će početi vakcinacija novinara, snimatelja i fotoreportera protiv kovida 19 u organizaciji Instituta za javno zdravstvo Republike Srpske i Udruženja novinara Srpske, saopšteno je iz ovog udruženja.\nUslov za vakcinaciju je prebivalište u Republici Srpskoj, a ovo pravo ostvaruju novinari, snimatelji i fotoreporteri bez obzira na to da li su članovi ovog udruženja, navedeno je u saopštenju.\nMedijske kuće treba da do ponedjeljka, 10. maja, dostave spisak radnika koji ispunjavaju uslove i žele da se vakcinišu na adresu elektronske pošte Udruženja udruzenjenovinara.rs@gmail.com.\nUz ime, prezime, rubriku novinar/snimatelj/fotoreporter i kontakt telefon neophodno je upisati prvi izbor i zamjensku opciju vakcina dostupnih u Republici Srpskoj, za koju bi se kolege opredijelile, navodi se u saopštenju.\n– Nakon što nadležni u Institutu analiziraju spisak, saopštićemo praktične detalje vakcinacije naše grupe uvrštene u prioritetne za zaštitu u Srpskoj – dodaje se u saopštenju Udruženja novinara Republike Srpske.\nKasipović: Uprkos pandemiji, ostvareni dobri rezultati u 2020.


TotalCar.rs » Nissan preskače Sajam automobila u Parizu\nNissan, novo, Pariz\nU poslednje vreme mnogi proizvođači automobila odlučuju da ne učestvuju na nekim od najvećih sajmova automobila na svetu, u koje spadaju Ženeva, Pariz, Frankfurt i Detorit.\nJedan od njih je i Nissan, odnosno, on je poslednji u nizu koji se odlučio na ovakav potez. Naime, iz kompanije su saopštili da će ove godine preskočiti Sajam automobila u Parizu, preciznije, to je izjavio predsednik kompanije za Zapadnu Evropu, Bernard Loire.\nLoire je jasno stavio do znanja zašto se njegova kompanija odlučila na ovakav potez, i naveo je da kompanija nema novih proizvoda koje bi predstavila, kao i da su morali da donose velike odluke, te su izabrali da prisustvuju ženevskom sajmu automobila i na sajmovima koji su posvećeni digitalizaciji i novim tehnologijama.\nNaime, Nissan nije prvi veliki proizvođač automobila koji neće učestvovati na ovom sajmu, jer su tokom 2016. godine, sajam preskočili Aston Martin, Bentley, Ford, Lamobrghini, Subaru i Volvo.\nTakođe, Nissan nije jedini proizvođač koji će preskočiti ovogodišnji sajam, jer su se na taj korak već odlučili Ford, Mazda i Volvo.\nMeđutim, iako veliki proizvođači neće biti pristuni, u Parizu ćemo imati prilike da vidimo premijere modela BMW Z4 i X3 M, Peugeot 208 i dve varijante novog 508, kao i VW T-Cross, Audi E-Tron i Renault Clio.


Za neizmirena dugovanja JKP "Vodovod" Zaječar angažuje izvršitelja\nZa neizmirena dugovanja JKP „Vodovod“ Zaječar angažuje izvršitelja\nJavno komunalno preduzeće „Vodovod“ u prethodnoj godini isporučilo je potrošačima vodu u visini od 275 miliona dinara, i ostvarilo priliv po tom osnovu od 273 miliona. Kada bi ta dva parametra postavili jedan naspram drugog izveo bi se zaključak da je naplativost vode u 2018. godini bila 99,9%. Međutim da li je to zaista tako?\nPotraživanja JKP „Vodovod“ u 2018. godini iznose oko 180 miliona dinara, od te sume 100 miliona duguju fizičkih lica i 80 miliona privreda, gde spadaju i budžetski korisnici, podaci su ovog preduzeća izneti u medijima krajem januara 2019. godine.\nNa osnovu finansijskog izveštaja JKP „Vodovod“ za 2018. godinu u prethodnoj godini naplata vode kretala se u rasponu od 67-75% i taj broj se stalno menja, jer ima dosta postupaka prinudne naplate.\n“ Naplata vode i dalje nije na zadovoljavajućem nivou, jer nemogućnost pravovremene naplate direktno utiče na kvalitet poslovanja i padanja kvaliteta usluga“, ističu u JKP „Vodovod“ Zaječar.\nIz tog razloga Javno komunalno preduzeće „Vodovod“ Zaječar obaveštava sve svoje korisnike koji kasne sa plaćanjem računa za vodu, da svoj dug izmire u što kraćem roku, jer će u suprotnom, naplata neizmirenih dugovanja bite realizovana utuženjem kod javnog izvršitelja.\n“ Poštovani potrošači, pozivamo Vas da, ukoliko imate neizmirenih dugovanja prema našem preduzeću, da izvršite uplatu u što kraćem roku. U suprotnom, JKP ,,Vodovod” će biti prinuđen da svoja potraživanja naplati utuženjem kod javnih izvršitelja.\nNa ovaj način koristimo i priliku da se zahvalimo potrošačima koji redovno izmiruju svoje obaveze“, navodi se u saopštenju.\nPodsećamo, dugovanja Gradske uprave i budžetskih korisnika zaječarskom Vodovodu, prema ranijim saopštenjima u 2015. iznosili su nešto više od 40 miliona dinara, a samo godinu dana kasnije dug je porastao za 20 miliona.\nI početkom februara 2017. dugovanja grada prema pomenutom preduzeću premašivala su cifru od 60 miliona. Danas budžetski korisnici i grad JKP „Vodovod“ duguju oko 80 miliona dinara.\nMeđutim, što se dospelih obaveza tiče ovo javno preduzeće sve svoje obaveze iz poslovanja ovo preduzeće izmiruje u roku.\ndugovanja izvršitelj JKP Vodovod Zaječar plaćanje


Nema otpremnina za kapovce | Ekonomist\nNema otpremnina za kapovce\nVlada ostaje privržena vladavini prava i poštovanju zakona u vezi sa pitanjem Zakona o izmirenju obaveza prema radnicima Kombinata aluminijuma, koji su usled stečaja ostvarili pravo na penziju. To je zaključeno na sastanku koji je potpredsjednik Vlade za ekonomsku politiku i finansijski sistem Milutin Simović održao sa ministrima ekonomije i rada Dragicom Sekulić i Kemalom Purišićem.\n“Da bi ovaj zakon bio realizovan, a utvrđeno je da je on nesprovodiv, još jednom pozivamo poslanike, posebno predlagače zakona, da uzmu aktivno učešće u radu i u što hitnijem roku stave ovaj zakon na dnevni red Skupštine“, navedeno je u saopštenju vladine slžbe za odnose s javnošću.\nPonovo su analizirani svi dokumenti, uključujući zakon i zaključke prethodne vlade.\n“Potvrda ispravnosti zaključaka prethodne vlade je i presuda Osnovnog suda u Podgorici od 18. novembra ove godine, prema kojoj je tužbeni zahtjev bivšeg radnika KAP-a, koji se nalazio na spisku svih radnika, odbijen“, navedeno je u saopštenju.\nPodsjećaju da su po uvođenju stečaja u KAP radnici imali tri opcije da ostvare pravo na penziju, da uzmu otpremnine ili da zasnuju radni odnos kod novog poslodavaca. Socijalnim programom definisano je da radnici koji ostvare pravo na penziju, kao i radnici koji zasnuju radni odnos kod novog poslodavaca, nemaju pravo na otpremnine.\nTo pravo je pripadalo onima koji su u procesu stečaja ostali bez posla naveli su iz Vlade uz podsjećanje da je Vlada platila 2,2 miliona eura za povezivanje staža radnicima koji su penzionisani.\nZakon o izmirenju obaveza prema radnicima KAP-a, kako su pojasnili, nesprovodiv je jer se poziva na socijalni program po kome oni koji su ostvarili pravo na penziju nemaju pravo na otpremnine. Navode i da je zakon diskriminatorski. Podsjetili su i na preporuku Vlade Skupštini da prilikom ponovnog razmatranja tog zakonskog rješenja sagleda fiskalnu održivost njegove primjene i predloži održivo jednokratno rješenje koje neće ozbiljnije urušiti javne finansije države.


Šta je uhapšeni policajac rekao tužiteljima: Trgovao spidom, kokainom i marihuanom?\nOn je osumnjičen da je djelovao kao član organizirane kriminalne grupe, koja je vršila krijumčarenje, skrivanje, transport i distribuciju opojnih droga "spid", "marihuana" i "kokain", na podučju Bosne i Hercegovine, Srbije i Hrvatske i drugim zemljama Evropske unije\nNakon ispitivanja osumnjičenog u prisustvu advokata, postupajući tužilac Tužilaštva Bosne i Hercegovine, uputio je prema Sudu BiH prijedlog za određivanje mjere pritvora za osumnjičenog Miloša Popovca (1996.) rođenog na Ilidži, policijskog djelatnika Direkcije za koordinaciju policijskih tijela (DKPT) BiH.\nMjera pritvora je predložena zbog opasnosti da bi boravkom na slobodi osumnjičeni mogao ometati istragu, prikrivati dokaze te vršiti utjecaj na svjedoke ili saučesnike, kao i ponovo učiniti krivično djelo ili dovršiti započeto.\nTužilaštvo BiH, zajedno sa policijom MUP-a KS i drugim partnerskim agencijama i institucijama u zemlji i inostranstvu, provodi opsežnu istragu u odnosu na ovog osumnjičenog, koji se tereti da je djelovao kao dio organizirane mreže za krijumčarenje i ilegalnu distribuciju narkotika, pri čemu je, između ostalog, vršio zloupotrebu ovlaštenja koja su mu data, ustupajući policijsku odoru i opremu, za potrebe izvršenja krivičnih djela.\nOn je osumnjičen da je djelovao kao član organizirane kriminalne grupe, koja je vršila krijumčarenje, skrivanje, transport i distribuciju opojnih droga “spid”, “marihuana” i “kokain”, na podučju Bosne i Hercegovine, Srbije i Hrvatske i drugim zemljama Evropske unije.\nMediji su ranije objavili da je uhapšeni pripadnik DKPT-a radio na obezbjeđenju zgrade Predsjedništva BiH.\nMjera pritvora predložena je jer je opsežna istraga u toku, u odnosu na veći broj osumnjičenih u ovom predmetu, kako bi se moglo osigurati neometano okončanje istrage u ovom predmetu, saopćeno je iz Tužilaštva BiH.


Novi Pazar vratio Marka Ilića - MaxBet Sport\nKK Novi Pazar doveo jako pojačanje\nKrilni igrač Marko Ilić pojačao je tim Novog Pazara, sa kojim je u sezoni 2017/18. sa druge pozicije izborio plasman u Košarkašku ligu Srbije (KLS).\nIlić (30) je tada za Pazar na 24 drugoligaške utakmice prosečno beležio skoro 15 poena, nešto više od pet skokova i 1,5 asistenciju. On je tokom karijere igrao i za Mladost iz Zemuna, Partizan, Vizuru, beogradski Radnički, litvansku Džukiju, OKK Beograd, Smederevo, Tamiš, francuske klubove Nord Ardeš i Ažan.\nPrethodni angažman imao je u ekipi Mladosti iz Smederevske Palanke. Ilić je u dresu srugoligaša Mladosti prošle sezone ostvario prosek od 13,5 poena, uz gotovo šest skokova i dve asistencije.\nOsim doskorašnjeg trenera Vršca Darka Kostića, Pazarci su tokom leta angažovali beka Stefana Adžića, takodje iz Vršca, te spoljnog igrača Kajrana Meklura i krilnog centra Simiona Kartera iz SAD. Saradnju s klubom produžili su bekovi Aleksej Nešović i Altin Islamović, kao i centar Asmir Numanović.\nNovopazarci su planirali da 17. avgusta počnu pripreme za predstojeću sezonu u KLS, koja bi trebalo da startuje 26. septembra.\nTagovi:KK Novi PazarKLSMarko Ilić


Satne osnove - uslovi_koriscenja\nSatne osnove polaže autorska prava na sve sadržaje (tekstualne, vizuelne i audio materijale, baze podataka, programski kod), kao i na većinu postavljenih fotografija. Neovlašćeno korišćenje bilo kog dela ovog web sajta, bez pismene dozvole vlasnika ili proizvođača ove web prodavnice (ATEC Technologies), smatra se kršenjem autorskih prava i kao takvo podložno je tužbi.\nSatne osnove u svakom trenutku nastoji da Vam prikaže i opiše sve proizvode što preciznije, ali ne garantuje da su svi navedeni podaci u vezi sa: bojom proizvoda, postavljenom fotografijom ili zalihama na stanju, u svakom trenutku precizni.\nSvi linkovi na ovom web sajtu ka drugim lokacijama (web sajtovima), kao što je npr. web sajt proizvođača ili brenda, su postavljeni isključivo da bi vam olakšali rad i pružili što detaljnije i kvalitetnije informacije. Korišćenjem ovih linkova, napustićete ovaj web sajt i pristupiti drugom web sajtu na kome važe drugi uslovi korišćenja. Satne osnove nije u mogućnosti da pregleda i proveri sve te lokacije, i ne može ni na koji način da utiče na njihov sadržaj, funkcionalnost i bezbednost. Ako odlučite da pristupite nekoj od Web lokacija, čije su web adrese postavljena na ovom websajtu, to radite isključivo na sopstvenu odgovornost.\nSatne osnove može promeniti ove Uslove korišćenja bilo kada, ažuriranjem ili izmenom ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.


Najava bošnjačkog člana Kolegijuma direktora Instituta za traženje nestalih lica BiH Amora Mašovića da će 11. jula u Potočarima vjerovatno biti pokopani posmrtni ostaci 82 neidentifikovane osobe predstavlja zloupotrebu žrtava i to treba spriječiti, upozoravaju iz Organizacije porodica zarobljenih i poginulih boraca i nestalih civila Srebrenice.\n– Nas iz srpskih organizacija proisteklih iz rata niko nikad nije pozivao, niti nas poziva kada se rade eshumacije u našem okruženju, a mi tragamo za 50 žrtava srpske nacionalnosti iz Srebrenice. Riječ je o Srbima pobijenim na najmonstruozniji način, za šta niko nije osuđen, a više od četvrt vijeka kriju se njihovi posmrtni ostaci – ističe se u saopštenju.\nIz Organizacije porodica nestalih i poginulih Srba iz Srebrenice ocjenjuju da je „Mašoviću i njegovoj sviti bitno da popune kostima Memorijalni centar u Potočarima, da bi pokazali što veći broj navodnih bošnjačkih žrtava, a o čijim kostima je riječ njih ne interesuje, kao ni istina o stradanju tih osoba“.\nIz Organizacije ocjenjuju da Mašović tako želi da onemogući saznanje i prikrije istinu o identitetu žrtava i načinu njihovog stradanja s jasnim ciljem sprečavanja dolaska do istine o stradanju Srba.\n– Mi ćemo i dalje na sve moguće načine tražiti od svih relevantnih institucija da dođemo do istine, da se spriječi zloupotreba i pokop neidentifikovanih posmrtnih ostataka u Memorijalni centar. I od ranije postoje sumnje u zlupotrebe i ukop u Memorijalni centar osoba čija smrt nema nikakve veze sa događajima u Srebrenici u julu 1995. godine – poručuju porodice nestalih i ubijenih Srba iz Srebrenice.


Nedeljković: Njegoševa ulica biće asfaltirana početkom sledeće godine | ZLATIBORSKE NOVINE\nNedeljković: Njegoševa ulica biće asfaltirana početkom sledeće godine\n11/10/2018 26/10/2018 zlatiborske.rs ARILJE\nPredsednik opštine Arilje Miloš Nedeljković istakao je da je u postupku realizacija projekta Njegoševe ulice i da su preduzete brojne aktivnosti.\n“U toku je izrada Elaborata geodetskog izdvajanja javnog zemljišta od ostalog za prostor koji obuhvata ulicu Njegoševu u naselju Vrane. Posle provođenja promena u katastarskom operatu SKN Arilje pristupiće se proceduri za utvrđivanje javnog interesa za sprovođenje postupka eksproprijacije. Sa sprovedenim postupkom ekspropirijacije i izvršenom isplatom za eksproprisano zemljište biće rešeni imovinsko – pravni odnosni za prostor koji obuhvata ulicu Njegoševu u naselju Vrane i stvoriće se uslovi za izradu izvođačkog projekta za navedenu ulicu“, kazao je prvi čovek opštine Arilje.\nOn je napominjemo da je budžet opštine Arilje nedovoljan da bi se ispoštovali svi zahtevi vezani za infrastrukturu, tako da je neophodno pojedinačno planirati u narednom periodu što je i do sada činjeno.\n„Pomenuta ulica biće predviđena u budžetu opštine Arilje ѕa 2019. godinu“, kazao je Nedeljković i dodao da je u toku 2018. godine dva puta intervenisano na sanaciji navedene ulice sa zemljanim radovima, što će biti urađeno i u narednim danima.\nInače, stanovnici Njegoševe ulice koja se nalazi na 200 metara od crkve Svetog Ahilija u Arilju čitavu deceniju, kako kažu, mole lokalnu samoupravu za 100 metara asfalta. Oni su zbog toga ovih dana uputili pismo na brojne adrese lokalnih i državnih funkcionera, a između ostalog i u kabinet predsednika Srbije Aleksandra Vučića u kome su izneli svoj problem, tražeći da se i domaćim privrednicima izađe u susret kao što se to čini stranim investitorima.


Sistem koji može da spreči 85.000 sudara godišnje - AUTOMOBILI\n22/04/2021 9:28:55 PM\nNASLOVNA / VESTI / Sistem koji može da spreči 85.000 sudara godišnje\nA vozači koji ga imaju u vozilu ga isključuju…\nNova studija koju je sproveo Institut za bezbednost u drumskom saobraćaju je pokazala da sistem za upozorenje na prelazak u drugu voznu traku ima potencijal sprečavanja čak 85 hiljada sudara globalno na godišnjem nivou.\nAnalizom policijskih zapisnika saobraćajnih nesereća, došli su do zaključka da bi ovaj sistem smanjio ukupan broj nesreća za 11%, a broj povređenih osoba za 21%. Zato će biti pokrenuta inicijativa da ovaj sistem postane deo obavezne opreme u vozilima.\nTakođe, zaključuju da se mora poraditi i na edukaciji vozača, jer prema istraživanju, većina vozača čija vozila su opremljena tim sistemom, ga ne koristi, odnosno isključuje sistem jer im smetaju njegove stalne notifikacije.\nTagovi85 hiljada sudara sistem sistem za upozorenje na prelazak u drugu traku spreči\nPrethodno Isuzu D-Max Arctic Trucks AT35\nSledeće 2018 Novi Porsche Cayenne


PROMOCIJA I AFIRMACIJA RADA ŽENA | 013 info\nPROMOCIJA I AFIRMACIJA RADA ŽENA\nLiljana Lazareska\tSre, 18/10/2017 - 00:53\nPovodom Međunarodnog dana žena na selu, 15 oktobra, ispred Doma kulture „Kočo Racin“, 17 udruženja iz Jabuke i okolnih mesta i predstavnici OŠ „Goce Delčev“ su predstavili svoje rukotvorine, specijalitete i napitke.\nPosetioci su imali priliku da se upoznaju sa radom udruženja iz Pančeva, Novog sela, Kačareva, Jabuke i drugih mesta. Posebnu pažnju su privukle rukotvorine Specijalnog doma za lica sa smetnjama u razvoju. Ništa manje privlačni nisu bili ni domaći napici koji su bili izloženi na štandovima vinara, vinogradara i penzionera.\nMakedonsku tradiciju i kulturu su predstavile žene udruženja „Ilinden-Jabuka“, koje su za ovu priliku pripremile zimnicu i specijalitete napravljene po starim receptima. Na njihovom štandu su bile izložene i rukotvorine i predmeti nasleđeni od predaka.\nOvu manifestaciju po drugi put organizuje udruženje „Zlatna jabuka“ sa ciljem da se obeleži ovaj dan, da se vidi koliko su udruženja bila vredna tokom godine, ali i da se promoviše i afirmiše rad i kreativnost žena na selu, kako bi bile vidljive i prepoznatljive u okolini.\nOvakve aktivnosti imaju veliko značenje za Jabuku, ali i za grad Pančevo i u celosti su podržani od strane mesne zajednice u Jabuci.


Poreska kontrola - Forum Media d.o.o.\nPropuštanje nekih radnji u postupku poreske kontrole koje su propisane Zakonom, može dovesti poreskog obveznika u ozbiljan problem koji za posledicu ima izricanje visokih novčanih kazni.\nKako biste u praksi lakše ispunili svoje obaveze, pripremili se za posetu poreske inspekcije, ali i naučili osnovne postulate postupanja poreskih obveznika, pripremili smo za Vas seminar sa renomiranim predavačem iz Ministarstva finansija.\nSaznajte koje obaveze propisane ZPPPA poreski obveznici moraju izvršiti tokom postupka kontrole, ali i kako da uskladite interne akte sa zakonskim odredbama, odnosno koje obrasce treba podnositi i koje evidencije treba voditi.\nTakođe, predavač će ukazati na postupanje poreskih inspektora u postupku kontrole, kao i koje mere za otklanjanje utvrđenih povreda zakona mogu doneti u toku i nakon kontrole.\nOdnos ZPPPA i Zakona o inspekcijskom nadzoru\nOpšti postulati poreskog postupka\nUopšte o poreskoj kontroli\nPružanje poreskih usluga\nKontrola lica koje obavlja neregistrovanu, odnosno neprijavljenu delatnost\nMere u toku i posle poreske kontrole\nKontrola u postupku dodeljivanja i oduzimanja PIB\nKaznene sankcije u poreskoj kontroli


Elicio i UniCredit obavili refinansiranje vetroparka vredno 53 miliona evra\nSnažna i uspešna saradnja dve kompanije naglašena je ovom transakcijom, pri čemu je UniCredit Banka potvrdila svoju poziciju lidera na tržištu u strukturiranju i finansiranju projekata vetroparkova u Srbiji.\nKomentarišući transakciju, Nikola Vuletić, predsednik Izvršnog odbora UniCredit Banke Srbija, rekao je: „Ponosni smo što je Elicio još jednom prepoznao našu banku kao pouzdanog partnera za prvo refinansiranje operativnog vetroparka sprovedeno u Srbiji. Za nas ova transakcija predstavlja veoma važno postignuće, što još jednom potvrđuje naše liderstvo u oblasti finansiranja obnovljivih izvora energije u centralnoj i istočnoj Evropi. Ovo je jasan primer kako banke i sektor obnovljivih izvora energije mogu doprineti poboljšanju ukupne energetske bezbednosti i korišćenju obnovljive energije u Srbiji.“\nAlain Jansens, izvršni direktor kompanije Elicio, dodao je: „Ovo refinansiranje predstavlja važnu prekretnicu za srpsko tržište obnovljivih izvora energije jer potvrđuje snažne osnove projekta i bankarsko regulatorno okruženje za proizvodnju obnovljive energije u Srbiji. Transakcija takođe potvrđuje da postoje raspoloživa sredstva na srpskom tržištu za lokalno finansiranje dobro strukturiranih projekata i to na duže staze. Ovo su ključni uslovi za ostvarivanje značajnih ambicija Srbije u smislu povećanog udela energije vetra u ukupnoj proizvodnji energije, oblasti u kojoj će Elicio i dalje aktivno učestvovati“.


7 principa moćnih pregovarača – Cloud Coaching Magazine\nYou are here: Home / Blog / Mentori / Upravljanje / 7 principa moćnih pregovarača\nNajveće šanse da dobijete nešto što želite od druge osobe\nimate uz pomoć veštog pregovaranja.\nSedam jednostavnih pravila i principa koje koriste moćni pregovarači.\nZato što je jedna od najvećih prednosti uspešnih poslovnih ljudi svakako sposobnost da pregovorima isposluju željeni rezultat. Bilo da pregovarate za svoj posao, kupujete kola ili razrešavate probleme sa voljenim osobama pregovaračka veština je vaše tajno oružje za postizanje željenih rezultata.\nPregovaranje ne mora da bude nadvlačenje napred nazad ili borba argumentima u kojoj se sakupljaju poeni kao u boksu. Najbolji pregovarači uspevaju da vode konverzaciju na takav način da druga strana nije do kraja ni svesna da je uključena u proces pregovaranja. Ključ je biti tvrd ali pošten pregovarač. Moćni pregovarači se pridržavaju sledeći sedam principa u pregovorima:\n1.Zadržite stav objektivnog profesionalca\n2.Budite najbolje pripremljen učesnik pregovora\nŠto više informacija imate o okruženju, uslovima i tržištu na primer, veće su šanse da ćete postići najbolji dogovor iz vašeg ugla. Neki put možete nadvladati drugu stranu i pucanjem na slepo ali su veće šanse da ćete pogoditi cenu ukoliko poznajete prosečne cene za tu uslugu ili cenu koju vaša konkurencija nudi u tom trenutku. U pregovorima znanje je moć.\n3.Imajte snagu da presečete celu stvar\nStaro je pravili da se dobri poslovi zaključuju veoma brzo – a da je za loše poslove potrebno mnogo vremena. Zaključujte na osnovu vremena koje vam je potrebno da biste postigli dogovor. Ako treba da isforsirate neki dogovor ili da ga natežete na silu dobre su šanse da ćete se kasnije kajati što ste toliko upinjali. Odlučite kada treba da prekinete neke pregovore i zahtevate dogovor odmah ili nikad. Nemojte se kajati kada do takvih dogovora ne dođe jer nisu trebali ni da se dogode.\n4.Pokažite spremnost da „napustite“ pregovore\nOvo je pojedinačno najsnažnija strategija za dobijanje onoga što želite. Ako niste spremni da kažete Ne a da to i mislite, onda se spremite da dobijete manje od onoga što ste želeli. Pre ulaska u pregovore znajte unapred šta ste voljni a šta niste voljni da prihvatite tako da ne morate to da odmeravate usred razgovora jer nećete delovati ubedljivo. Ukoliko druga strana oseti da ćete napustiti pregore ukoliko se bude išlo ispod vašeg prihvatljivog minimuma onda vi imate dobru pregovaračku poziciju. I obrnuto kada druga strana oseti da nemate snage da se dignete i prekinete pregovore jer vam je stalo da postignete dogovor po svaku cenu onda ste oslabili svoju poziciju i dobićete onoliko koliko vam druga strana bude udelila. Moć da „blefirate“ svoju spremnost da prekinete pregovore, iako ste svesni da morate napravit posao po svaku cenu, je takođe efikasno oruđe u pregovorima.\n5.Pregovarajte isključivo sa ljudima koji odlučuju\nNišta nije napornije i uzaludnije od pokušaja da se ugovori posao sa nekim ko nema krajnju moć da odluči o istom. To je kao da pregovarate protiv sebe, iznesete određeni predlog i pokušavate da ga branite pred samim sobom a onda taj predlog bude serviran nekome iza scene i vraćen sa konačnim odgovorom da to ne može biti obavljeno pod tim uslovima. Mnogo je efikasnije da razgovarate licem u lice sa osobom koja odlučuje, ako to ne možete da obezbedite nemojte ni pregovarati.\n6.Predvidite primedbe druge strane.\nPre ulaska u pregovore pokušajte da osmislite sve razloge i primedbe koje bi drugu stranu mogle da spreče da se sa vama dogovori. Za vreme pregovora ljudi iznose brojne razloge zašto nešto ne može da se obavi od kojih su većina besmisleni ili proizvod straha zbog neznanja ili smišljene provokacije za ostvarenje bolje pozicije. Kada unapred pripremite kvalitetne odgovore na zamerke suparnika onda brzim odbacivanjem tih sumnji jačate svoju poziciju.\n7.Igrajte uvek na win-win kombinaciju\nNajbolji su oni dogovori iz kojih obe strane odlaze sa pozitivnim osećanjima u vezi postignutih rezultata. Najgori su oni pregovori iz kojih jedna strana ode sa osećanjem da je izvukla deblji kraj. Win-win ili ja pobeđujem – ti pobeđuješ kombinacija je najbolji završetak pregovora koji treba da budu dugoročno uspešni i sa tim znanjem treba da vodite čitave pregovore. Pregovori u kojima ste drugima naneli štetu vam se kad tad vrate istom merom. Kao što izreka kaže: Sve se vraća, sve se plaća, samo je vreme potrebno da biste se u to uverili.\nNaučite i primenite principe i pravila veštog pregovaranja ali jedno po jedno.


Vesti - Održan peti Forum socijalnih inovacija uz podršku USAID\nOdržan peti Forum socijalnih inovacija uz podršku USAID\nBeograd, 17. maj 2018. - Ovogodišnji, peti po redu Forum socijalnih inovacija, okupio je preko 150 učesnika iz civilnog, privatnog i javnog sektora iz 11 država. Ovogodišnji Forum je održan uz podršku USAID-a i Programa za zapošljavanje i socijalne inovacije Evropske Unije (EASI) i bio je posvećen Budućnosti ulaganja u socijalna preduzeća u Srbiji i Centralno-istočnoj Evropi.\nNakon uvodnog obraćanja organizatora i donatora, prvi panel na konferenciji bio je posvećen ekosistemu za filantropiju i ulaganju u socijalna preduzeća u Srbiji. Na početku panela predstavljeni su rezultati istraživanja koje je Smart kolektiv sproveo tokom 2017. godine i koje je između ostalog potvrdilo da je jedan od najvećih problema socijalnih preduzeća nedostatak izvora finansiranja. U tom svetlu, u drugom delu panela vođena je diskusija o tome kako podstaći i poboljšati atmosferu davanja u Srbiji.\nU diskusiji su učestvovali Ana Koeshall, direktorka Fondacije Ana i Vlade Divac, Veran Matić, direktor Fonda B92, Biljana Dakić-Đorđević, izvršna direktorka Trag Fondacije, Igor Kojčić, predsednik upravnog odbora socijalnog preduzeća Agro Iris i projektni menadžer Inicijative za razvoj i saradnju (IDC), Sonja Konakov Svirčev, ekspertkinja za društveno odgovorno poslovanje Erste Banke. Moderator je bio Žarko Šunderić, direktor Centra za socijalnu politiku.\nForum socijalnih inovacija 2018 održan je u Cetinjskoj ulici u Beogradu. Glavni program konferencije održan je u Marsh open space-u, dok su se paralelne sesije i radionice održavale u prostoru prostora Polet.\nTokom pauze za ručak, tradicionalno je održan i Sajam socijalnih preduzeća gde su posetioci imali prilike da kupe proizvode socijalnih preduzeća i bliže se upoznaju sa njihovim radom.


Poslovanje bez korupcije/ U funkciji web platforma za prijavu korupcije\nPoslovnePoslovne vijestiPoslovanje bez korupcije/ U funkciji web platforma za prijavu korupcije\nUdruženje poslodavaca Federacije Bosne i Hercegovine je u okviru projekta „Poslovanje bez korupcije“ kreiralo i pustilo u rad web platformu www.poslovanjebezkorupcije.ba\nOva jedinstvena web platforma pruža mogućnost anonomne prijave korupcije, besplatne pravne pomoći članicama UPFBiH u vezi sa borbom protiv korupcije, kao i pregled važećih propisa koji se odnose na borbu protiv korupcije, sudske prakse te bazu podataka o prijavljenim koruptivnim radnjama i brojne druge sadržaje.\nUFBiH poziva sve svoje članice da prijave korupciju sa kojom se susreću u poslovanju putem web platforme www.poslovanjebezkorupcije.ba kako bi zajedničkim naporima radili na smanjenju izloženosti poslodavaca korupciji i time unaprijedili poslovni ambijent u BiH.\nStepen učešća poslodavaca u borbi protiv korupcije se mora značajno povećati kako bi se ojačao integritet privatnog sektora, obezbjedila sigurnost poslovanja i smanjili sistemski rizici, što će u konačnici voditi ka prijeko potrebnoj većoj stopi ekonomskog rasta BiH.\nOvo je jedna od aktivnosti koja se provodi u okviru Projekta „Poslovanje bez korupcije“, a koji ima za cilj doprinijeti smanjenju prostora za koruptivne radnje nosilaca izvršne i zakonodavne vlasti, kao i izloženosti poslodavaca korupciji. Pored pokrenute web platfore, aktivnosti se odnose i na izmjenu postojeće legislative koja potiče korupciju, uspostavu javnih registara, besplatnu pravnu pomoć te pružanje svih neophodnih informacija poslodavcima.\nOvaj projekat se realizira u okviru krovnog projekta „Podrška građanima u borbi protiv korupcije”, a koji provode Centri civilnih inicijativa (CCI), kao glavni implementator te Transparency International BiH (TIBiH) i Centar za razvoj medija i analize (CRMA) kao partneri na projektu, a podržan je od strane Američke agencije za međunarodni razvoj (USAID).


Najviši mogući nivo sigurnosti\nMožete se pouzdati u sveobuhvatan paket bezbednosnih funkcija, koje su implementirane kako bi ponudile najveći mogući nivo sigurnosti za vas i vaše putnike.\nNovi C-MAX i Grand C-MAX opremljeni su tehnologijama koje su u proplosti bile nagrađene Euro NCAP Advanced nagradama, što je najveće priznanje koje dodeljuje vodeća evropska nezavisna organizacija za ispitivanje bezbednosti vozila. Ova nagradu se dodeljuje samo najnaprednijim tehnologijama koje pomažu automobilma u situacijama izbegavanja sudara, prilikom samog sudara, ali i nakon sudara. U obzir su uzete i tehnologije Active City Stop, sistem za održavanje sigurnosnog pojasa i sistem za upozoravanje vozača. * Nagrada je prvobitno dodeljena novom Fordu Focusu.\nFord SYNC sa karakteristikom Emergency Assistance poziva pomoć kada vi ne možete\nBitan deo sistema Ford SYNC koji spašava život je Emergency Assistance. Ukoliko dođe do saobraćajne nezgode , u kojoj se aktiviraju vazdušni jastuci ili se isključi pumpa za dovod goriva, tehnologija može umesto vas pozvati službu za pomoć. Poziv možete i prekinuti. Sistem dostavlja ključne podatke, kao što su GPS koordinate, čak i ako niste pri svesti.* * Ford Emergency Assistance funkcioniše u više od 30 evropskih država. Ta funkcija je aktivna kada vaš mobilni telefon povezan sa Ford Sync 2 sistemom. Kada se aktiviraju vazdušni jastuci (osim vazdušnog jastuka za kolena) ili kada se isključi pumpa za dovod goriva. Govorne funkcije i Emergency Assistance nisu na raspolaganju na svim evropskim jezicima.\nC-MAX i Grand C-MAX opremljeni su naprednim pametnim zaštitnim sistemom (IPS), koji usklađuje niz sigurnosnih sistema i tako pruža najveću moguću zaštitu vas i vaših putnika. Kruta karoserija koja apsorbuje udarce, te napredna tehnologija sedišta i pojaseva smanjuju mogućnost povreda u slučaju saobraćajne nezgode, a uz njih je na raspolaganju i čitav niz vazdušnih jastuka koji štite putnike sa svih strana. Volan i papučice podešene su tako da se u slučaju sudara pomeraju u stranu od vozača, što smanjuje mogućnost telesnih povreda.\nVozilo je opremljeno elektronskim programom stabilnosti (ESP), koji objedinjuje niz tehnologija kako bi postigao što veću kontrolu nad automobilom. Kada senzori prepoznaju iznenadne promene kod upravljanja, skretanja i ponašanja vozila, koje mogu izazvati gubitak kontrole, EPS sistem prilagođava brzinu pojedinog točka i tako obezbeđuje bolju stabilnost vozila, te sprečava njegovo klizanje. Funkcije ESP sistema uključuju pomoć kod vožnje uzbrdo, pomoć pri skretanju u nuždi i elektronsko pretpunjenje pritiska u kočionom krugu.\nSistem protiv prevrtanja (RSC) smanjuje rizik od prevrtanja tako što prepoznaje ako vaš Motor-Caravan postaje nestabilan i uz nadzor motora i kočnica ispravlja upravljanje, i na taj način efikasno stabilizuje vozilo.\nRano upozorenje na pad pritiska u pneumaticima\nAko bilo koja od guma počne gubiti pritisak tokom vožnje, sistem za nadzor pritiska u ppneumaticima (TPMS) odmah upozorava uključivanjem lampice instrument tabli.\nElektrično zaključavanje vrata i prozora na strani gde se nalaze deca\nOva inovativna funkcija omogućava vam da pritiskom tastera zaštitite svoje najbliže, koji sede na zadnjim sedištima. (Standardna oprema kod Forda Grand C-MAX.)\nSistem za pomoć kod izbegavanja sudara\nSistem za pomoć kod izbegavanja sudara je aktivan pri svim brzinama i prepoznaje predmete u pokretu. Ako prepozna da bi moglo doći do kolizije, a vozač ne reaguje, na instrument ploči aktivira vizuelno i zvučno upozorenje, te počinje usporavati vozilo srednjom silom kočenja.\nOvaj sistem sprečava da prilikom kretanja uzbrdo vozilo krene ili prokliza unazad. Funkcioniše tako što zadržava pritisak na pedali kočnice dodatne 2,5 sekunde, ostavljajući vam dodatno vreme da prebacite stopalo sa kočnice na gas. Korisno kada se zaustavite na klizavim površinama.


Humanitarna akcija: Nijedno dijete bez paketića – Školski.ba\nZašto djeca tako rado grade šatore i pećine i zašto...\nCilj je obezbijediti paketiće za djecu iz socijalno ugroženih porodica.\nHumanitarno Udruženje „Ruku na srce“ obilježava 10 godina svog djelovanja. Kako jubileji i nalažu, ova deseta godina trebala je biti drugačija.\nIpak, aktivnosti su prilagođene vanrednim okolnostima u Bosni i Hercegovini. Uprkos svemu, volonteri ponovo otvaraju Djeda Mrazovu radionicu i pozivaju studente, školarce, sugrađane i predstavnike kompanija, udruženja i sportskih kolektiva da ih podrže, jer će zajedničkim snagama pokušati izmamiti što više dječjih osmijeha.\n“Nijedno dijete bez paketića” je humanitarni projekat kojeg Udruženje „Ruku na srce“ realizuje jubilarni 10. put, a u okviru kojeg se nastoje obezbijediti novogodišnji paketići za djecu iz socijalno ugroženih porodica.\nhumanitarna akcija, ruku na srce


UEFA žalbu na Rooneyjevu suspenziju razmatra 9. decembra - Klix.ba\nKažnjen zbog udaranja Džudovića\nUEFA žalbu na Rooneyjevu suspenziju razmatra 9. decembra\n15.11.2011. u 18:38\nEvropska nogometna federacija (UEFA) objavila je da će žalbu Engleskog nogometnog saveza (FA) na izricanje kazne od tri utakmice suspenzije Wayneu Rooneyju na Evropskom prvenstvu razmotriti 9. decembra.\nKrovno tijelo evropskog nogometa potvrdilo da je 4. novembra stigla pismena žalba od strane FA-a.\nRooney je, podsjećamo, kažnjen zbog udaranja crnogorskog reprezentativca Miodraga Džudovića u eurokvalifikacijskom dvoboju igranom 7. oktobra u Podgorici. Podršku za smanjenje Rooneyjeve kazne dao je i sam Džudović otvorenim pismom poslanim na adresu UEFA-e.\nUkoliko aktualna kazna UEFA-e ostane na snazi napadač Manchester Uniteda neće imati pravo nastupa u svim utakmicama u fazi natjecanja po skupinama na Euru u Ukrajini i Poljskoj.\nUEFA će ovu žalbu razmatrati sedam dana nakon ždrijeba za skupine Evropskog prvenstva, koji će se održati 2. decembra u Kijevu.


28/02/2013 | 16:30\nNovi Zakon o javnim nabavkama u Srbiji počeće da se primanjuje od 1. aprila i omogućiće uštede i smanjene korupcije i sukoba interesa u toj oblasti, ocenjeno je na skupu u Privrednoj komori Srbije (PKS).\nJedan od autora Zakona o javnim nabavkama Bojan Terzić je na seminaru o javnim nabavkama u organizaciji PKS i Evropske banke za obnovu i razvoj (EBRD) kazao da se kroz novi zakon planira uspostavljanje elektronske platforme za javne nabavke uz organizovanje elektronskih aukcija i licitacija.\nFormiraće se i uprava koja će centralizovati javne nabavke na državnom nivou, kazao je on i dodao da će biti omogućeno centralizovanje javnih nabavki i na lokalnom nivou.\nPredviđena je mogućnost i da više lokalnih samouprava centralizuje javne nabavke, kazao je Terzić ističući da bi time mogao da se reši problem malih nabavki lokalnih vlasti.\nTerzić je kazao i da je prosečan broj ponuđača na javnim nabavkama u Srbiji u prvoj polovini 2012. godine bio 2,6.\nDirektor EBRD u Srbiji Mateo Patrone (Matteo) kazao je da je ta međunarodna finansijska institucija blisko sarađivala sa Vladom Srbije na razvoju propisa u oblasti javnih nabavki i usvajanju novog zakona.\nPatrone je podsetio i da je krajem 2012. godine EBRD potpisala Memorandum o razumevanju sa Vladom Srbije za primenu najboljih praksi u oblasti javnih nabavki.\nPredsednik Privredne komore Srbije (PKS) Miloš Bugarin kazao je da su Komora i EBRD organizovale seminar o javnim nabavkama u EBRD projektima da bi se unapredili kapaciteti domaćih institucija i preduzeća u toj oblasti.\nJavne nabavke u Srbiji godišnje su vredne oko 10 odsto bruto domaćeg proizvoda (BDP) odnosno oko tri milijarde evra, a postoji sumnja da se svaka peta javna nabavka sprovede nezakonito.\nProcenjuje se da u Srbiji ima oko 12.000 naručilaca u javnim nabavkama i 80.000 ponuđača.\nPrema podacima iz projekta EU za jačanja javnih nabavki u Srbiji prosečan broj ponuđača na tenderima u stalnom je padu, a procenat ugovora sklopljenih na osnovu samo jedne ponude beleži rast, tako da je 2003. bilo sedam ponuđača po tenderu i 14 odsto ugovora sa jednom ponudom, a 2011. godine 3,2 ponuđača po tenderu i 40 odsto ugovora sa jednom ponudom.\nHrvatska zbog krize reže plate